“Экобозор”да экологик тоза маҳсулот сотиладими? — ekolog\nТошкент аҳолиси ўзи учун бозорларнинг янги кўринишини “кашф” этди. Пойтахтимизнинг турли туманларида фаолият юритаётган экобозорлар аста-секинлик билан ўз харидорларига эга бўлмоқда.\n-Менга айнан «Экобозор»дан харид қилиш жуда ҳам ёқади. Чунки бозор ҳудуди жуда тоза, озода, тартибли. Албатта, сотилаётган маҳсулотларнинг сифати ҳам юқори.\nШ. Лазизова, харидор\n-“Экобозор”даги маҳсулотларнинг нархи бошқа бозорларникига нисбатан бироз юқори, аммо супермаркетдан арзон. Аммо шунга қарамай, бу ердаги озодалик ва тартиблилик менимча кўпгина харидорларни бу ерга жалб этади.\nEcobozor— бу супер маркет ва бозорларнинг энг яхши томонларини ўзида мужассамлаштирган бозор шаклидир. Янги шаклдаги эко бозорлар тармоғи — бу одатий озиқ-овқат бозори ва замонавий савдо маркази қулайлиги уйғунлигидир. Эcо Бозор лойиҳаси бевосита қишлоқ хўжалиги ва сут маҳсулотлари ишлаб чиқарувчиларга савдо жойларини тақдим этишга асосланган. Бу ерда юқори сифатли мевалар, сабзавотлар, кўкатлар, сут, нон ва гўшт маҳсулотлари, ичимликлар, шоколад ва қандолат маҳсулотлари, пишириқлар ва яна кўплаб шунга ўхшаш маҳсулотларни харид қилиш мумкин. Шунингдек, эко бозор ҳудудида маиший кимё, дорихона ва кўплаб бошқа дўконлар жойлашган бўлади.\nК. Жабборов, сотувчи.\n-Барча сабзавотларни биз Паркент туманидаги фермерлардан олиб келамиз. Тўғриси, уларни етиштиришда албатта кимёвий ўғитлар қўлланилади. Аммо кўриб турибсиз сабзавотларимиз сифатли ва янги.\n-Тўғриси, маҳсулотни фермерлардан сотиб олаётганда ҳеч қачон қандай шароитда етиштирилганини сўрамаганман. Албатта ҳамма ишлатадиган ўғитлардан фойдаланилса керак.\nЖ. Малинина, харидор.\n-Мен илк маротаба экобозорга харид қилиш учун келганимда сотувчилардан сабзавот ва кўкатлар қандай шароитда етиштирилган, улар экологик тозами деб сўраган эдим, аммо афсуски бирорта сотувчи бу саволимга жавоб бера олмади.\nДар ҳақиқат, жаҳонда экобозор ёки эко дўкон тушунчаси ишлатилганда харидорларда у ерда сотиладиган озиқ-овқат маҳсулотлари экологик тоза шароитда етиштирилгани, кимёвий ўғитлар ишлатилмаганлиги, балки маҳаллий ўғитлардан фойдаланилганлигига ишончи комил бўлиб, харидини амалга оширади. Бундай маҳсулотлар жаҳонда кимёвий ўғитлар ишлатилган ҳолда етиштирилган маҳсулотларга нисбатан бироз қиммат туради.\nБугунги кунда экобозорлар дунёнинг кўпгина мамлакатларида ташкил этилиб, айнан уларни яратишдан мақсад тоза экологик маҳсулотларни харид қилишдир.Пойтахтамиздаги экобозорларда озиқ-овқат маҳсулотлари билан биргаликда косметика ва гигиеник воситалар ҳам сотилмоқда. Аммо уларнинг сифати қай даражада? Муддати ўтмаганми? Афсуски бироз кузатишимиз жараёнида бирорта харидор сотувчига юқоридаги саволларни бермади, товар сертификатлари билан қизиқмади.\nҲўш, бундай шаклдаги бозорларни ташкил этишдан мақсад нима?\nБиринчи навбатда фермерларга ўзлари етиштирадиган қишлоқ хўжалиги маҳсулотларини сотишга имкон яратиш, тоза ва қулай шароитдаги харид учун сотувчиларга имкон яратиш ва асосийси аҳолига экологик жиҳатдан тоза маҳсулотларни тақдим этишдир.Пойтахтнинг Мирзо Улуғбек туманида жойлашган экобозор директори Ш.Сайфутдиновнинг фикрига кўра, экобозор арзонлаштирилган нархларда сифатли маҳсулотларни сотиб олиш учун қулай бозор бўлиб, харидорлар бепул автотураргоҳдан фойдаланишлари мумкин. Бу ерда фермерларнинг ўзлари билан биргаликда уларнинг маҳсулотларини сотиб олиб, қайта сотадиган сотувчилар ҳам бор. Экобозорлар бугунги кунда аста-секинлик билан ўз харидорларига эга бўлмоқда. Экологик тоза маҳсулотни харид қилиш учун яратилган имкониятдан келажакда фойдаланиш учун сотувчи ва харидорларга “экологик тоза маҳсулот” деган тушунчанинг моҳиятини тушунтириш, бу борада уларнинг билимларини ошириш лозим. Чунки талаб, таклифни келтириб чиқаради. Харидор қанчалик сотувчилардан “экологик тоза шароитда етиштирилган маҳсулот”ни талаб қилса, сотувчи (агарда у фермер бўлмаса) ҳам ўз навбатида ўзига сотиш учун етказиб бериладиган маҳсулотнинг сифати билан қизиқади.\n-Бугунги кундаги мавжуд касалликларнинг аксарияти озиқ-овқатларнинг кимёвий қайта ишланиши ва кимёвий ўғитлар билан етиштирилиши натижасидир, дейди шифокор Л.Зупарова. – Уларни даволагандан кўра, экологик тоза маҳсулотни истеъмол қилиш орқали олдини олиш мумкин. Мамлакатимизда айнан мазкур муаммога эътибор қаратиш, аҳоли соғлиғи борасидаги кўпгина муаммоларнинг олдини олиш мумкин. Демак, юртимизда экобозорларни кўпайтириш ва айнан у ерда экологик тоза маҳсулотларни сотиш давр талабидир. Чунки ҳар биримизнинг, оила аъзоларимизнинг, қолаверса юртдошларимизнинг соғлиғи ўз қўлимиздадир.


Россия ва Тожикистон «мусулмонларни қайта тарбиялаётган» Хитойни қўллаб-қувватлади\nРоссия ва Тожикистон «мусулмонларни қайта тарбиялаётган»...\n15.07.2019 09:11 0 2393\nБМТ инсон ҳуқуқлари кенгашида Хитой томонидан Шинжон-Уйғур автоном ҳудудида олиб борилаётган ишлар кўриб чиқилди. Хитой ҳукумати ушбу ҳудудда ўзгача сиёсат юритмоқда ва мусулмон динига мансуб аҳолини махсус лагерларида «қайта тарбиялаётгани» хабар қилинган.\nИнсон ҳуқуқлари кенгашида Хитой олиб бораётган сиёсатни 34 мамлакат, шу жумладан Россия, Беларусь ва Тожикистон қўллаб-қувватлади. Бунга қадар 22 давлат, хусусан Европа иттифоқи аъзолари, Япония, Австралия, Канада ва Янги Зеландия Пекин олиб бораётган ишларни қоралаб чиққан эди. 34 мамлакатнинг қўллаб-қувватлаши мана шу айбловларга жавобан имзоланди.\nЎтган ой Хитой махсус лагерларда уйғур миллатига мансуб аҳоли қийноққа солинаётгани ҳақидаги хабарларни инкор этган эди. Мамлакат ташқи ишлар вазирининг ёрдамчиси Чжан Ханхуэнинг таъкидлашича, «таълим ва профессионал тайёргарлик марказлари» фаолияти нотўғри талқин қилинмоқда.\n2018 йилнинг августида БМТнинг инсон ҳуқуқлари бўйича тафтиш қўмитаси Шинжон-Уйғур мухтор ҳудудида камида бир миллион аҳоли ёпиқ лагерларда сақланаётганини маълум қилган эди. Бу ерда улар «қайта тарбияланаётгани» айтилади. Лагерларда уйғурлар инқилобий қўшиқлар айтишади, ХХР раиси Си Цзинпиннинг ғояларини ўрганишади ва хитой тилида гаплашишади. Пекин бундай лагерлар борлигини расман тан олади, аммо уларнинг фаолиятини террорчиликка қарши кураш ўлароқ баҳолайди.


Яратганга беҳисоб шукроналар бўлсинки, биз хотиржамлик ҳукмрон, ҳар бир инсон қадри азиз ва сарбаланд мамлакатда яшаймиз. Буни ҳар биримиз чуқур ҳис этиб, қадрлашимиз, ҳар лаҳза, ҳар доим уни кўз қорачиғидек асраб-авайлашимиз лозим. Шу маънода, Президентимиз Шавкат Мирзиёевнинг 2017 йил 19 майда қабул қилинган “Муборак Рамазон ойини муносиб тарзда ўтказиш тўғрисида”ги қарори мамлакатимизда тинчлик-тотувликнинг, ҳамжиҳатликнинг, меҳр-оқибат, мурувват ва саховат каби улуғвор муносабатлар юксак эъзозланаётганлигининг яна бир тасдиғидир.\nМуборак айём давомида ташкил этиладиган турли маросимларда кўтаринки шоду хуррамлик, дастурхонларимизнинг янада баракотли бўлиши ҳар биримизнинг эзгу ниятларимиз ва саъй-ҳаракатларимизга боғлиқ эканлиги ушбу қарорнинг мазмун-моҳиятида яққол акс этиб турибди. Зеро, мазкур ҳужжатда қайд этилганидек, эл-юртимиз учун азалдан эзгулик, саховат, меҳр-шафқат рамзи бўлиб келаётган муборак Рамазон ойининг маънавий-руҳий ҳаётимиздаги ўрни беқиёс. Хусусан, жамиятимизда меҳр-оқибат, ўзаро аҳиллик ва ҳамжиҳатлик муҳитини янада мустаҳкамлаш, халқимизга мансуб олижаноб фазилатларни шууримиз, қалбимизга сингдириб, сайқал беришимизда унинг ҳар бир кунидан унумли фойдаланиш мақсадга мувофиқдир.\nҲур диёримиз мўмин-мусулмонлари мустақиллик шароитида эркин нафас олаётганликларидан Аллоҳ таолога чексиз миннатдорлик изҳор қилиб, доимий равишда ҳамду санолар айтаяптилар. Ватанимиз мустақиллиги йилдан-йилга мустаҳкамланиб, Ўзбекистонимиз халқаро миқёсда ўзининг муносиб ўрнини эгаллаб, халқимизнинг турмуш даражаси, фаровонлиги равнақ топмоқда. Айниқса, ислом маданиятига мансуб бўлган минг йиллик тарихга эга, ўтмиш қаъридан оламга нур таратиб келган муқаддас обидалар — масжид ва мадрасалар бугун ихтиёримизда. Аждодларимиздан қолган тарихий меросимиз қайта тикланди, Ислом дини таълимотларидан кенг баҳраманд бўлишимиз учун янада қулайликлар яратилмоқда. Жумладан, Президентимизнинг илмий-тадқиқот марказларини ташкил этиш чора-тадбирлари тўғрисидаги қарорлари шу маънода улкан аҳамиятга эга.\nДавлатимиз раҳбарининг қарорида Қорақалпоғистон Республикаси Вазирлар Кенгаши, вилоятлар ҳамда Тошкент шаҳар ҳокимликлари “Нуроний” жамғармаси, “Маҳалла” хайрия жамоат фонди ва бошқа жамоат ташкилотлари билан биргаликда, Рамазон ойини жойларда, миллий анъана ҳамда қадриятлар, урф-одатларимизга мос ва уйғун тарзда ўтказиш билан боғлиқ чора-тадбирларни амалга ошириши белгилангани айни муддаодир. Бинобарин, мазкур тадбирларни ўтказишда Рамазон ойининг мазмун-моҳиятида мужассам бўлган инсонийлик, маънавий поклик, шукроналик фазилатларини, муқаддас динимиз арконларини эъзозлаш, бугунги тинч ҳамда осуда ҳаётимизнинг қадрига етиш, одамларни бир-бирига яхшилик қилишга, тотув ва баҳамжиҳат бўлиб яшашга даъват этадиган савобли амаллар ҳамда тарғибот ишлари уюштирилиши аҳоли, айниқса, ёшларимиз учун муҳим саналади.\nБиз меҳр-оқибатли халқмиз. Шундай экан, ҳужжатда ҳам алоҳида урғу берилганидек, ушбу қутлуғ ойда эҳтиёжманд кишиларни ҳар томонлама қўллаб-қувватлаш, оилалар ва маҳаллаларда меҳр-оқибат ҳамда ўзаро ҳурмат муҳитини мустаҳкамлаш, буюк алломалар, азиз-авлиёларимизнинг муқаддас зиёратгоҳларини ободонлаштириш бўйича олиб бориладиган тадбирлар фақатгина яхшиликка хизмат қилади.\nЮртимизнинг ҳар бир гўшаси кундан-кунга янгича чирой очмоқда. Биргина пойтахтимизда қад ростлаётган замонавий иншоотларни олинг. Улар Ватанимиз гўзаллигига янада кўпроқ файз бахш этаётгани кундек равшан. Шунинг баробарида, азиз-авлиёларимиз хотирасини абадийлаштиришга қаратилаётган юксак эътибор барчамизга ғурур бағишлаётир.\nШундай экан, ушбу улуғ кунларда дуо қиламизки, Аллоҳ таоло юртимиз фаровонлиги, элимиз тинчлигини янада зиёда қилсин. Истиқлолимизнинг нурафшон ёғдуси қалбларимизни мунаввар айлайверсин.\nМазкур рукндаги бошқа мақолалар: « Осойишталик ва барқарорликни таъминлашда самарали ёндашув\tПрезидент соврини — илғорларнинг илғорларига »


Хижоб нима учун керак?! – Islom Nuri\nПарвардигорим, ўз банданг – расулинг Мухаммад Соллаллоху алайхи васаллам хамда у кишининг ахли хамда сахобаларига Сенинг рахмат ва мархаматларинг бўлсин.\nАллох таъоло аёлларга хижоб тутишни буюрди. Кодир ва Олий зот бўлган Аллох таъоло айтадики: «Мўъмина аёлларга хам айтинг, кўзларини (номахрам эркакларга тикишдан) тўссинлар ва авратларини (харомдан) сакласинлар! Хамда кўриниб тургандан бошка зеб-зийнатларини (яъни устиларидаги либосларидан бошка зеб-зийнатларини номахрамларга) кўрсатмасинлар ва кўкракларини рўмоллари билан тўссинлар!…». (Нур сураси, 31-оят). «Ўз уйларингизда баркарор бўлинглар (яъни бесабаб ўз уйларингиздан ташкарига чикманглар, магар бирон бир хожат учун чикканларингизда эса) илгариги динсизлик(даври)даги ясан-тусан каби ясан тусан килманглар!» (Ахзоб сураси, 33-оят).\nШунингдек, Аллох таъоло айтади: «…Качон сизлар(пайгамбар аёлларидан) бирон нарса сўрасангизлар парда ортидан туриб сўранглар. Мана шу сизларнинг дилларингизни хам уларнинг дилларини хам тоза тутгувчирокдир» (Ахзоб сураси, 53-оят).\nШунингдек, Олий зот: «Эй пайгамбар, жуфтларингизга, кизларингизга ва мўъминларнинг аёлларига айтинг, устларига ёпинчикларини ўрасинлар!»(Ахзоб сураси, 59-оят) – дея мархамат килади.\nХижоб – бу иффат\nАллох таъоло айтади: «… Качон сизлар(пайгамбар аёлларидан) бирон нарса сўрасангизлар парда ортидан туриб сўранглар. Мана шу сизларнинг дилларингизни хам уларнинг дилларини хам тоза тутгувчирокдир» (Ахзоб сураси, 53-оят).\nАллох таъоло хижоб хакида сўз юритар экан, хусусан, мўъмина аёлларга карата хитоб килади: «Мўмина аёлларга айтинг» (Нур сураси, 31-оят),» «…ва мўъминларнинг аёлларига…» (Ахзоб сураси, 59-оят).\nШунингдек, у киши айтганларки: «Хаё иймондандир, иймон эса жаннатда…». Яна Расулуллох Соллаллоху алайхи васаллам айтганларки: «Хаё ва иймон ўзаро чамбарчас богликдир. Агар ушбу икки сифатдан бири йўк килинса, иккинчиси хам ўз-ўзидан йўк бўлиб кетади».\nЯхудийлар халкларни аёл фитнаси ёрдамида бузиш бўйича нихоят даражада муваффакият козондилар. Аёлнинг ташки гўзаллигидан фойдаланиш ер юзидаги яхудий ташкилотларининг энг синалган ва энг ишончли куроли хисобланади. Бу сохада улар анчагина бой тажрибага эгадирлар. Расулуллох Соллаллоху алайхи васаллам айтганлар: «Дунё ишларида эхтиёткор бўлинглар шунингдек, аёллар масаласида хам эхтиёт бўлинглар. чунки Бани Исроилдаги биринчи низо аёллар туфайли содир бўлди».\n2. Хижобнинг ўзи безак, зеб-зийнат бўлмаслиги керак. Аллох таъоло бу хакда шундай деган: «Кўриниб тургандан бошка зеб-зийнатларини (яъни устларидаги либосдан бошка зеб-зийнатларини номахрамларга) кўрсатмасинлар ва кўкракларини рўмол билан тўссинлар» (Нур сураси, 31-оят). «…илгариги динсизлик (даври) даги ясан-тусан каби ясан-тусан килманглар!» (Ахзоб сураси, 33-оят). Аллох хижобни аёлнинг гўзаллиги, зийнатларини беркитиб туриши учун мажбурий килди. Шунинг учун хам хижобнинг ўзи зийнат, ясан-тусан бўлиши аклсизлик хисобланади.\n3. Хижоб кадди-коматни намоён киладиган даражада юпка матодан бўлмаслиги керак ва кўзга ташланмайдиган тусда бўлиши лозим. Факат шу холдагина аёлнинг хакикий ўранишига (хижобланишига) эришиш мумкин. Юпка хижоб аёлни номигагина ўрайди. Аслида эса у ялангоч холдадир. Расулуллох Соллаллоху алайхи васаллам айтганлар: «Умматимнинг охирида ясан-тусан килиб кийинган – ялангоч(ярим ялангоч) бошлари туянинг ўркачига ўхшаш кийшайган аёллар бўладилар. Уларни лаънатланглар, чунки улар малъун(яъни лаънатланган)дирлар». Бошка бир хадисда бунга кўшимча равишда шундай дейилган: «Улар харгиз жаннатга кирмайдилар, хатто хидини хам хидламайдилар. Холбуки, унинг хиди бир канча масофадан туриб сезилади». Юкорида келтирилган фикрлардан маълум бўладики, нафис, харир, коматларини кўрсатиб турувчи кийим кийиш каттик, халокатли гунохдир.\n4. Хижоб кенг бўлиши, тор бўлмаслиги лозим. Чунки ундан максад атрофдагиларни ўзига жалб килишдан сакланишдир. Тор хижоб аёлнинг бутун коматини намоён килади. Бундай аёлга назари тушган эркак аёлнинг бутун кадди-коматини кўз олдига келтириб тасаввур килиши мумкин. Бундай холатда эса маълум бир разиллик, фитна содир бўлади. Усома ибн Зайд айтади: «Расулуллох Соллаллоху алайхи васаллам менга Дихятул-Калбий совга килган кийимни бердилар. Мен эса уни ўз аёлимга кийдириб кўйдим. Кейинрок Расулуллох мени кўриб : «Нега (халиги) кийимингни киймаяпсан?»– деб сўрадилар. Мен: “Уни аёлимга кийдириб кўйдим»,- деб жавоб бердим. Шунда у киши айтдилар: «Аёлингга бориб айтки, унинг ичидан кўйлак кийиб олсин, токи унинг комати ва жисми билинмасин».\nСафийя бинти Шайба розияллоху анхо айтган: «Биз Оиша розияллоху анхонинг уйида бўлганимизда курайш аёллари ва уларнинг фазилатлари хакида сўз очганимизда Оиша айтдиларки: «Курайш аёллари фазилат эгаларидир. Лекин Аллохга касам ичиб айтаманки, мен ансорий аёллардан кўра Аллохнинг китобини тасдикловчирок ва унинг оятларига иймонлирок аёлларни кўрмадим». «Нур» сурасидан ушбу оят нозил бўлди: «… кўкракларини рўмоллари билан тўссинлар» (Нур сураси, 31-оят). Ушбу илохий хукмдан сўнг ансорий эркаклар ўз аёлларига бориб Аллох нозил килган оятни уларга тиловат килиб бердилар. Ансорларнинг хар бир эркаги ушбу оятни ўз хотини, кизи, опа-сингиллари ва барча кариндошларига тиловат килиб берганларида буни эшитган хар бир аёл Аллохнинг Ўз китобида нозил килган хукмига иймон келтириб, уни бажаришга интилган холларида дархол изор-лўнгиларини олиб унинг бир бўлагини йиртиб бошларига ёпдилар ва кўкракларини ёпинчик билан ўрадилар.\n – Доб калтакесаксимон судралувчи бўлиб, ўз инини ер остидан ковлайди. Унинг гўшти калтакесакнинг акси ўларок истеъмол килинади, хусусан ўтга тоблангани. Расулуллохга хам уни такдим килинганида «Сизлар еяверинглар мен уни еб ўрганмаганман» деб жавоб берганлар. Добни баъзи уламолар ботмунчок деб хам атаганлар валлоху аълам.


Тожикистон президенти ўзини Миллат пешвоси этиб тайинлади\n16:06 / 25.12.2015\nТожикистон президенти Эмомали Раҳмонга Миллат пешвоси унвонини бериш тўғрисидаги қонунни давлат раҳбарининг ўзи имзолади. Қонун Мажлиси Олийнинг қуйи палатаси – Мажлиси Намояндагон тарафидан бир овоздан тасдиқланган эди.\n“Тинчлик ва миллий бирлик асосчиси – Миллат пешвоси тўғрисида”ги қонунга мувофиқ ушбу унвонни олган мамлакат президентига иммунитет ва алоҳида мақом кафолатланган. Унинг номи билан аталган музей, архив ва кутубхоналар ташкил этилиши кўзда тутилган.\nҚонунга берилган изоҳда таъкидланишича, ушбу ҳужжатни тайёрлашда парламентарийлар АҚШ, Қозоғистон ва Европанинг илғор тажрибасидан фойдаланган.


Тарихга айланган афсонавий автомобиль брендлари – КУН УЗ\nГлавная / Жаҳон / Тарихга айланган афсонавий автомобиль брендлари\nMeg D 26.10.2017\tЖаҳон Comments Off on Тарихга айланган афсонавий автомобиль брендлари 44 Показы\nЯнги давр бир нечта афсонавий автомобилсозлик компанияларининг ҳеч муболағасиз “ҳалок бўлишига” олиб келди. Машиналари фахрланишга лойиқ бўлган афсонавий брендлар бир неча сабаблар, жумладан жаҳон иқтисодий инқирози туфайли бирин-кетин тарихга айлана бошладилар.\nҚуйида бир вақтлар порлаган, ҳозир эса тарихга айланган брендлар келтирилган.\nШвециянинг SAAB бренди General Motors компаниясига BMW ва Mercedes-Benz каби немис гигантларига бош рақобатчи яратиш учун ажойиб база бўла олиши мумкиндек туюлди. Афсуски, GM истиқболли брендни сотиб олгач, унга сармоя ажратмай қўйди. Бренд ривожланиш учун маблағсиз таназзулга учради. Бироқ ҳозир SAAB “кома” ҳолатидан чиқиб, яна ўзини кўрсатмоқчилиги ҳақида гаплар юрибди, аммо бунинг расмий тасдиғи ҳозирча йўқ.\n“Понтиак” эгалари 1899 йилда автомобиль яратишни хаёлларига ҳам келтирмаган ҳолда оддий аравалар ишлаб чиқаришган. 30 йилдан кейин бренд GM қаноти остида илк машиналарини ишлаб чиқара бошлаган. Bonneville ва GTO моделлари шунчалик муваффақиятли чиққанки, улар дарҳол “Америка классикаси” дея эътироф этила бошланган. 2000-йиллар бошларигача Pontiac бироз бўлса-да, фаолият юритиб турган, бироқ 2010 йилда ўзининг узун йўлини якунлаган.\nРэнсон Олдс Oldsmobile’га 1897 йилда асос солган ва маълум вақт бутун автосаноатнинг етакчиси бўлиб қолган. Омадли ва моҳир конструкторга ҳаттоки Генри Форднинг ўзи ҳавас қилган. 1980-йилларда Oldsmobile’ни сотиб олишни ўзига бадавлат одамларгина ихтиёр қила олган, бироқ кейин бренд оммавийлиги йўққа чиққан. 2004 йилда эса Oldsmobile расман фаолиятини тугатган.\nАҚШнинг Plymouth бренди Chevrolet ва Ford каби грандлар билан бозорни бўлишишига тўғри келган. Тан олиш керакки, охирги вақтгача компания ишлари ёмон кетмаган, одамлар “плимутлар”ни ишончлилиги ва мураккаб масалалар техник ечимига ностандарт ёндашуви учун қадрлашган. Афсуски, 2001 йилда компания ўз тарихини якунлаган.\nАжабланаётган бўлсангиз керак, бироқ афсонавий Hummer бренди ҳақиқатан ҳам фаолиятини тугатган. GM катта тўлиқ приводли бу йўлтанламасларга юқори талаб борлигини ўз вақтида пайқаб, Humvee ҳарбий машинасини ажойиб йўлтанламасга айлантирди. Айниқса, Н3 модели муваффақиятли чиққан, бироқ иқтисодий инқироз бу “динозавр”ни ҳалок қилди.\nУшбу бренд Ford томонидан Buick ва Chrysler’га рақобатчи сифатида яратилган. Биринчи “Меркурий”лар бозорда яхши қабул қилинган, бироқ вақт ўтиши билан “Форд” раҳбарияти бу брендга пул тикиш фойдасиз, деган хулосага келган. Бренднинг сўнгги машиналари дунё юзини 2011 йилда кўрган.\nУзоқ Биринчи жаҳон урушидан кейинги йиллардаёқ Maybach юқори синфдаги қимматбаҳо машиналар яратиш билан шуғулланишни бошлаган. Daimler брендни сотиб олиб, уни бозорда тиклашга ҳаракат қилган, бироқ уриниш муваффақиятсиз якунланган. 2012 йилда бренд расман тугатилган.\nПред. Тимсоҳ бегемотлар ҳамласидан аранг қутулиб қолди (видео)\nСледующая Тожикистон ташқи қарзи Роғун ГЭС туфайли янада ортади – Moody’s


Тошкент жаҳон таэквондоси тарихидаги энг йирик флешмобга мезбонлик қилди (видео)\nТошкентда ўтаётган таэквондочи кадетлар ўртасидаги Жаҳон чемпионатининг иккинчи куни доирасида Халқлар дўстлиги майдонида катта флешмоб бўлиб ўтди.\nТадбирда жами 2019 нафар таэквончи болалар ва Халқаро кадетлар таэквондо кўргазмавий жамоаси аъзолари қатнашиб, спортнинг бу турига хос ҳаракатлар билан кўргазмавий чиқишлар қилдилар.\nФлешмобда Бутунжаҳон таэквондо федерацияси президенти Чунгвон Чой ҳам бевосита қатнашди. Унга Ўзбекистон миллий олимпия қўмитаси раиси Рустам Шоабдураҳмонов, Жисмоний тарбия ва спорт вазири Дилмурод Набиев, Ўзбекистон таэквондо WTF ассоциацияси президенти Шерзод Тошматов ва бошқалар ҳамроҳлик қилишди.\nТадбир доирасида ўзбекистонлик ёш таэквондочилардан 13 нафари спортда эришган ютуқлари учун махсус исм камарларини бевосита Бутунжаҳон таэквондо федерацияси президентининг қўлидан қабул қилиб олишди.\nЧунгвон Чой, шунингдек, меҳрибонлик уйи тарбияланувчиларидан бир гуруҳига эсдалик совғаларини улашди.\nШундан сўнг чемпионатга тайёргарлик доирасида ташкилотчилар томонидан Бухоро ва Самарқанднинг қадимий масканларида таэквондога бағишлаб суратга олинган видеороликлар катта экранда намойиш қилинди.\nБутунжаҳон таэквондо федерацияси президенти Чунгвон Чой ўз сўзида мазкур тайёргарлик ишларидан катта таассурот олганини яшириб ўтирмади.\n«Ассалому алайкум, – дея яна ўзбекча салом бериш билан ўз нутқини бошлади кореялик меҳмон.\n– Тадбирдан жуда таъсирландим. Тошкентдек чиройли шаҳарда бундай тадбирни биринчи марта ўтказишимиз. Сизнинг таэквондога бўлган муҳаббатингиз бизга янада куч-қувват беради. Таэквондо олимпия таснифидаги спорт тури бўлиши билан бирга, биз муҳтожларга ёрдам беришни ҳам мақсад қилганмиз.\nТошкентдалигимдан жуда хурсандман. Икки кундан буён таэквондо кадетлари чемпионатини кузатиб боряпмиз. Ўзбекистон бугун илк бронза медалини қўлга киритди. Умид қиламизки, олтин ва кумуш медалларини ҳам оласизлар, мусобақа ҳали икки кун давом этади.\nТайёргарлик учун вақт жуда қисқа бўлганига қарамай, ишончим комилки, бу чемпионат жаҳон таэквондосидаги энг яхшиларидан бири бўлмоқда. Бунинг учун Бутунжаҳон таэквондо федерацияси айниқса президент Шавкат Мирзиёевга алоҳида ташаккур билдиради, мамлакат Жисмоний тарбия ва спорт вазири ҳамда Миллий олимпия қўмитасига ҳам бундай ажойиб ташкилотчилик учун миннатдорлик билдирамиз».\nДарҳақиқат, бугунги баҳсларда Ўзбекистон терма жамоасининг -33 кг вазн тоифасидаги вакили Муҳаммадамин Алиев бронза медалини қўлга киритиб, мезбонлар ҳисобига илк медални олиб берди. У британиялик, филиппинлик ва швециялик рақибларини мағлуб этиб, финал йўлидаги баҳсда украиналик тенгдошига ютқазиб қўйди.\nМуҳаммадамин Алиев украиналик Максим Маненковга қарши\nИккинчи куни ўйналган бешта медаллар жамланмасидаги иккита олтин Эрон терма жамоаси аъзоларига насиб қилди. Шунингдек, Украина, Таиланд ва Россиядан келган таэквондочилар ҳам биттадан олтин медалга сазовор бўлдилар.\nЭслатиб ўтамиз, 7 августда бошланган Жаҳон чемпионати 10 август куни якунига етади.\nТокио кундалиги. Ўзбекистонлик спортчилар илк рақибларини билиб олишди


Абу Ҳанифанинг васияти | Azon.uz - Ахборот-таҳлилий портал\nАбу Ҳанифанинг васияти\n2023 22:20 08.02.2020\nИмоми Аъзам Абу Ҳанифа роҳимаҳуллоҳ энг улуғ икки шогирдларидан бири бўлган Имом Абу Юсуфга шундай васият қилдилар:\n“Эй Ёқуб (Абу Юсуф)! Султоннинг мақом ва мавқеини ҳурмат эт. Бирон илмий масала юзасидан сени чақирмаган пайтида унинг ёнига боришдан сақлан. Чунки султон ҳузурига бориб келишни кўпайтирсанг, ҳурматинг йўқолади.\nСултоннинг дўстлари ва тарафдорлари билан учрашма. Атрофидагилардан узоқлашсанг, шараф ва мартабанг жойида бўлади. Халқ олдида гапирма, фақат сўраганларига жавоб бер. Халқ ва тижоратчилар орасида ҳам диний ва зарурий илмга оид бўлмаган сўзларни айтишдан қоч. Зеро улар ёмон гумонда бўлиб қолишлари ва яқинлашмоғингни пора талаб қилиш деб тушуниб қолишлари мумкин.\nАёлингнинг ёнида бегона аёллардан гапирма. Сен бошқа аёллар ҳақида гапирганингда, у ҳам ўзига бегона эркаклар ҳақида гапириш ҳаққини жорий этади.\nҲар бир ҳолда Аллоҳ таолодан қўрқ, ёмонликлардан сақлан. Омонатларга риоя эт. Катта-кичик, бою-фақир ҳар кимга яхшилик ва насиҳат қил. Ҳеч кимни кичик кўрма. Виқорли бўл ва ҳар кимни қадрла. Зиёратингга келганларни яхши кутиб ол. Сўраган масалаларига жавоб бер. Агар у масалага жавоб излаб келган бўлса, илм билан машғул бўлади, ундай бўлмаса сенга муҳаббат ва ҳурмати ортади.\nХожа ва устозларингни ҳурмат қил, уларга тил теккизма. Инсонлардан ҳамиша узоқ тур. Аллоҳ учун махфий ҳолингда қандай бўлсанг, очиқ ҳолда ҳам шундай бўл.\nКўп кулма. Зеро кўп кулмоқ қалбингни ўлдиради. Виқор билан юр. Тез-тез ва ёки ўта секин юрма, ишларинга шошувчи бўлма. Гапиришда баланд овозда гапирма, бақириб чақирма. Доимо ўзинг учун сукутни лозим тут.\nНафсингни ҳамиша кузат ва назорат қил. Ўлимни ёдингдан чиқарма. Сенга илм берган устозларинг учун Аллоҳ таолодан авф ва мағфират тила. Қуръони каримни ўқишда давомий бўл. Қабиристонларни, буюк зотларни ва муборак жойларни кўп зиёрат эт.\nҲавойи-нафсларига ва нафсининг орзуларига қул бўлган кишилар билан бирга юриб-турма. Фақатгина динга даъват йўлидагина бундай кишилар билан бирга турмоқдан зиён йўқдир. Ўйингоҳ ва сайлгоҳ ерлари билан номи чиққан жойларга борма. Азон айтилиши билан масжидга кетишга таёрлан.\nСен билан бирон нарса хусусида маслаҳат қилмоқ, ўртоқлашишни истаган кишини тингла. Сени Аллоҳ таолога яқинлаштиришини билган нарсаларингни унга айт. Бу тавсиямни ҳам қабул қил. Чунки, бундан дунё ва охиратда фойда топасан.\nЎжарликдан сақлан. Зеро ҳеч ким ўжарларни суймайди. Очкўзлик ва ёлғончиликдан сақлан. Гўзал хулқли бўл. Инсонлар қалбини оғритмоқдан эҳтиёт бўл. Ҳар вақт ҳар ерда тоза либос кий. Дунёга рағбатинг ва ҳирсингни камайтириш ила нафсингни тозала. Дунё муҳаббатини ичингдан чиқариб ташла. Қалбинг тоза бўлсин .\nЙўлда кетаётиб ўнг-у сўлга қарама. Доимо олдинга қараб юр. Мунозара одобини билмаган ва фикрларини далиллари билан исбот эта олмаган кишилар билан суҳбатга киришишдан сақлан. Бир жамоат ичида бўлганингда сени ҳурматлаб юқорига чиқармагунларича ўзингча олдинги қаторларга чиқиб олма. Шу шаклда муомала кўрмай туриб, меҳробга чиқиб имомлик қилма.\nЗолим султон ва амирларнинг ёнида турма. Чунки, улар сенинг ёнингда тўғри ва ҳалол бўлмаган бир иш қиладилар-да уларни тўхтата олмайсан. Сенинг жим турганингни кўрган инсонлар уларнинг сўз ва ҳаракатларидан у ишни ҳақ ва тўғри деб ўйлайдилар.\nИлм мажлисларида ғазаб ва зўравонлик қилишдан сақлан. Мени ҳам дуои хайрларингда унутма. Бу насиҳатимни қабул эт. Уни фақат сенга, сен ва барча мусулмонларга хайрли бўлиши учун қиламан”.\nИслом Абдулмажид таржимаси\nИмом Абу Ҳанифа Махсус васият\n629 07:30 26.03.2020\n506 14:30 25.03.2020\n3026 13:40 05.03.2020\n627 09:45 04.03.2020\n5038 08:35 04.03.2020\n1094 18:20 02.03.2020


ЎзА - Очиқ хатга эътибор шуми?\nОчиқ хатга эътибор шуми?\n12.02.2018 12:12 Чоп этиш версияси\nЎзбекистон Миллий ахборот агентлиги сайтида дастлаб академик Азиз Қаюмовнинг Тошкент шаҳар ҳокими Усмоновга “Очиқ хат”и эълон қилинди. Мактубда кўтарилган мавзу минглаб фойдаланувчиларнинг муҳокамасига сабаб бўлди.\nБироқ “Очиқ хат” эълон қилинганига 2 ҳафтадан ошиқ вақт ўтган бўлса-да,шаҳар ҳокимияти бу мурожаатга муносабат билдирмади.Шундан сўнг яна 3 та академикнинг “Бефарқ қараб туришга ҳақли эмасмиз” мақоласи эълон қилинди.\nАммо бу гал ҳам ҳурматли академикларнинг мурожаати эътиборсиз қолди.\nЭҳтимол, шаҳарнинг масъул мутасаддилари юртимиз бўйлаб улуғ бобокалонимиз Алишер Навоий ҳазратларининг таваллуд куни кенг нишонланаётган айни кунларда бу мавзуга эътибор қаратиб, ўз муносабатини билдиришар,тағин ким билсин?!


Мустақилликнинг дастлабки йилларида Юртбошимизнинг истиқлол моҳиятини тавсифлаган қуйидаги фикрларига эътиборингизни қаратмоқчиман:\n“Маънавий ҳаётимизда уйғониш юз берди. Тарихни тикладик. Она тилимизни англадик. Улуғ боболаримиз руҳини шод этдик...\nДинга муносабатимиз ўзгарди. Ўртадаги тушунмовчилик, қарама-қаршилик йўқолди. Бунинг ўрнига ҳамкорлик, ҳамжиҳатликка ўтдик...\nМустақиллик бизга нима беришини билардик. Ўз тақдиримиз, фарзандларимиз келажагини ўзимиз ҳал этиш имконига эга бўлдик. Ўз еримиз, бойликларимизга соҳиблик қила бошладик. Қисқа вақт ичида мустақилликнинг неъматларини татиб кўрдик”.\nМустақиллик моҳиятини англатувчи бу теран фикрлар нечоғлик чуқур заминга, маъно-мазмунга эгалигини бугун ҳаётнинг ўзи кўрсатиб турибди.\nЎтмишда собиқ марказ томонидан фақат хомашё етказиб беришга, пахта яккаҳокимлигига асосланган бирёқлама сиёсатнинг таъсирида қолоқ ва ночор ўлкага айланиб қолган юртимиздаги чорак асрлик бугунги кунимизни қиёслайдиган бўлсак “ер билан осмонча” фарқ борлигини кузатиш мумкин.\nКатта авлод вакиллари яхши билади. Ўтган асрнинг саксонинчи йиллари. Ёшу қари биргаликда далада, пахта териш билан овора. Болалар мактабга бориш ўрнига бепоён дори сепилган далада. Бешикдаги чақалоғу, кечагина туғуруқхонадан чиққан ёш она ҳам пахта йиғим-теримида. Бу болаларнинг эртаси ҳам, индини ҳам келажаги ҳам пахта териш, планни бажариш эди. Ота-она ҳорғин, ишдан эзғинди қиёфада уйга қайтади. Болалар эртак эшитишга зору, бироқ замбил юк елкасига ортилгандек, кўзларини пирпиратиб-пирпиратиб ухлаб қолади. Ёшларда бугунгидек тил ўрганишим, билим олишим, ўқишга киришим керак ёки шахсий бизнесимни йўлга қўйишим керак, деган хаёл йўқ. Фақат терим режасини бажариш фикри сингдирилган эди.\nБугун-чи, бугун бошқача. Болалар онаси қорнидаёқ давлатимиз эътиборида. Она ва бола соғлиги доимий назоратда. Фарзандларимиз кўзида ишонч бор. Мустақил фикр бор. Бугунги ёшлар биздан янада кучли. Улар замон билан бўйлашиб, жаҳонни лол эта олаяпти. Хорижий асарларни аслиятдан ўқиб, таржима қилаяпти. Кўп жиҳатлари билан ҳатто бизга-да ўрнак бўлаяпти.\nИстиқлол нафақат халқимиз қаддини тик қилди, балки юртимиз, шаҳар ва қишлоқларимиз қиёфасини ҳам тубдан ўзгартирди. Айниқса, Андижон шаҳрида кейинги йилларда амалга оширилган улкан бунёдкорлик ишлари туфайли шаҳар таниб бўлмас даражада ўзгариб кетди. Замонавий тарзда барпо этилган янги тураржой бинолари, кенг ва равон йўллар, таълим, тиббиёт муассасалари, муҳташам маданият ва спорт мажмуалари, стадионлар, боғ ва хиёбонлар шаҳар қиёфасига ўзгача кўрк бағишламоқда.\nЮртбошимиз таъкидлаганидек, “...кимки бугунги кунда Ўзбекистонда амалга оширилаётган улкан ўзгаришларни кўрмоқчи, улардан тўлиқ хабардор бўлмоқчи бўлса, биринчи галда Андижонга келсин, ўзини андижонлик деб атайдиган одамларнинг меҳнати, ҳаёти, бугунги ютуқлари билан яқиндан танишсин”.\nАндижонликлар мустақилликнинг дастлабки йиллариданоқ ибратли ташаббуслари, янгиликка интилувчанлиги ва бунёдкорлик салоҳияти билан алоҳида эътиборга сазовор бўлиб келмоқда. Айтайлик, тўрт тарафдан ҳам кириш мумкин бўлган “Бахт уйи” биносини Андижонда учратасиз. Шунингдек, шаҳарни гулу гулзорга айлантириш ҳам андижонликларнинг фикри. Ёки қишлоқ хўжалиги соҳасини олайлик. ўўзани парваришлаш, сувдан самарали фойдаланиш бўйича “Андижон тажрибаси” кўп эътироф этилган.\nЯна бир ҳузурбахш ҳайратлардан бири — Ангрен-Поп электрлаштирилган темирйўлининг ишга туширилишидир. Мазкур электрлаштирилган темирйўли мамлакатимиз тараққиёти ва фаровонлигининг янада юксалишида алоҳида аҳамият касб этади.\nУлкан темирйўл қурилиши ҳудуд инфратузилмасини тубдан ўзгартирмоқда. Юрт кўркига кўрк қўшадиган муҳташам кошоналар қад ростламоқда. Андижон темирйўл вокзалининг замонавий биносини кўрган кишининг ақли шошади.\nОчиғини айтганда, 19 километрлик ерости йўли қуриш, тоғлар оша темир излар ётқизиш жаҳон тажрибасида ҳам ноёб ва мураккаб ҳодиса ҳисобланади. Айниқса, янги иш ўринлари очиш, инфратузилма ҳамда туризмни ривожлантиришдаги ишларни ҳеч нарса билан қиёслаб бўлмайди.\nАндижоннинг кеча ва бугуни ҳақида гапирганда яна бир нарсани эътироф этмасак бўлмас. Илгарилари кўчаларда машиналарнинг қатнов ҳаракати жуда сийрак эди. Бирон жойга бориш учун соатлаб улов кутишга тўғри келарди. Бир кўчада икки ёки учта, борингки, 4 та машина бўларди. Бугун-чи, машиналар ҳар бир кўчада эмас, ҳар бир хонадонда икки-учталаб турибди. Мамлакатимизда нафақат енгил машиналар, қолаверса, юк кўтариш ҳамда йўловчи ташишга мўлжалланган автоуловлар ҳам ишлаб чиқарилмоқда. Асака эса ишлаб чиқариш ҳажми ва иқтисодиётдаги ўрни билан мамлакатимиз автосаноатидаги марказга айланди. Ўзбек автомобиллари чет мамлакатларда ҳам тобора харидоргир бўлиб бормоқда. Қувонарлиси, мураккаб дастгоҳ ва техникаларни ўзимизнинг ёшлар бошқараяпти.\nХулоса ўрнида давлатимиз раҳбарининг таъбири билан айтганда, Андижон ҳақида, бу гўзал юртнинг қадимий тарихи, бу ерда яшайдиган одамларнинг ноёб фазилатларга эга экани, мардлиги ва вафодорлиги, ташаббускор ва изланувчанлиги ҳақида кўп гапириш мумкин. Андижонликлар том маънода бунёдкордир. Ерини, табиатини севади. Дўпписида сув ташиб бўлса ҳам дарахт кўкартиради.\nМуаллиф: И.Тургунов, Андижон вилоят адлия бошқармаси бошлиғи


Ўз навбатида Халқ таълими вазири Шерзод Шерматов нодавлат таълим муассасаларини ривожлантиришда, жумладан, давлат-хусусий ҳамкорлиги кўринишида ёрдам кўрсатишга тайёрлигини билдирди. Хусусан, мавжуд қувватидан ўқувчи сони кам бўлган мактабларда давлат-хусусий ҳамкорлигини йўлга қўйиб, хусусий инвесторлар томонидан мактабда мавжуд ўқувчиларга бепул таълим бериш жавобгарлигини олиши каби хорижий давлатларда мавжуд тажрибани қайд этиб ўтди. Шундагина, хусусий инвестор бино қувватидан янада самарали фойдаланиш учун инвестиция кирита олади, мазкур микроҳудуддаги ўқувчилар, айниқса кам таъминланган оила фарзандлари аввал имкониятлари етмаган сифатли таълимни ортиқча харажатларсиз олиш имкониятига эга бўлишади.\nВазир бундай ёндашув бюджет маблағларининг бир қисмини озод қилиб, уларни бошқа давлат таълим муассасаларини, шу жумладан, чекка туманлардаги мактаблар ва мактаб филиалларини такомиллаштиришга йўналтириш имконини беришини таъкидлаб ўтди. Йиғилишда,шунингдек, малака ошириш марказларини давлат-хусусий ҳамкорлиги кўринишида ташкил қилиш истиқболлари муҳокама қилинди. Тарафлар бугунги кунда ўқув-методик жараёнини ривожлантириш, давлат таълим стандартлари, дарсликлар ва ўқув-методик қўлланмаларни яратишдаги бўшлиқларни алоҳида қайд этди.


Ўзбекистон делегацияси Барселонада бошланган халқаро онкология конгрессида иштирок этмоқда\nБугун, 27 сентябрь куни Испаниянинг Барселона шаҳрида Европа халқаро онкология конгресси ўз ишини бошлади.\nҲоким 106 ёшли момога “Шуҳрат” медалини олиб бориб берди\nХатирчилик 106 ёшли Малика момо Тожиевага Президент номидан “Шуҳрат” медали тантанали равишда топширилди.\nЎзбекистон давлат фармакопеяси Европа стандартлари асосида такомиллаштирилади\nЎзбекистон Республикаси Соғлиқни сақлаш вазирлиги ҳузуридаги Фармацевтика тармоғини ривожлантириш агентлиги директори ўринбосари Алишер Темиров бошчилигидаги делегацияси Франциянинг Страсбург шаҳрида бўлиб ўтган Соғлиқни сақлаш учун дори воситаларининг сифати бўйича Европа кенгаши директорати Европа фармакопеяси 163-сессиясида иштирок этди.\nКарманалик ўқувчи томорқасида жуда камёб бўлган “Годжи” дарахтини ўстирди (Фото)\nУшбу меванинг номи “Узоқ умр кўриш” деган маънони англатади. У инсон организмининг куч-қудратини оширувчи маҳсулот сифатида Осиёдаги рўйхатнинг биринчи қаторида туради.\nХурмо инсон умрини узайтириш хусусиятига эга\nАмерикалик олимлар хурмо таркибидаги физетин моддаси инсонларнинг узоқ умр кўришига сабаб бўлишини аниқлашди.\n“Биз ғалаба қозонамиз”\nПойтахтимизда журналист Шуҳрат Сатторовнинг шу номдаги китобининг тақдимоти бўлиб ўтди.\n21 ой ичида кунига камида 40 граммдан оқсил истеъмол қиладиган одамларда ўлим хавфи 31 фоизни, 70 ёшдан катта инсонларда эса буйрак иш фаолияти кучсизланиш хуружи 46 фоизни ташкил этган.


Муҳаббат қирралари | www.ziyouz.uz\nБош саҳифа ҲикматномаТафаккур гулшаниМуҳаббат қирралари\nСевги эркинлик йўлида қурбон бўлишга ҳам тайёр.\nМуҳаббатдангина муҳаббат туғилади.\nОшиқнинг ўзи узсин мўҳаббатнинг гулини,\nАхир бу ноёб туйғу бошдан-охир, батамом,\nФақат унинг ўзига мангу этилган инъом.\nБир боқишда туғилган муҳаббатнинг давосини топиш айниқса қийин.\nОшиқ ва маъшуқлар бир-бирлари билан учрашганларида мутлақо зерикмасликларининг боиси шундаки, улар тўхтовсиз равишда ўзлари ҳақида гапирадилар.\nОламда севгилингнинг сиймосидан зебороқ чеҳра, унинг овозидан ҳам ёқимлироқ мусиқа йўқ.\nҲамма овозлар ичида энг ёқимлиси — бу биз севган аёлнинг овозидир.\nОшиқлар висолига ҳамиша вақт етмайди.\nҲаётга муҳаббат уйғотмоқ учун озгина умиднинг ўзи кифоя. Икки-уч кундан сўнг эса умид йўқолиши мумкину, аммо ўртада муҳаббат туғилиб қолади.\nБошқа бир одам қалбидаги муҳаббатни маҳв этишдан ҳам оғир ва кечирилмас гуноҳ йўқ.\nДунёда даҳшатли ёвузликлар кўп, аммо ҳаммасидан ҳам даҳшатлироғи — муҳаббатни бўғиш.\nМуҳаббат ўлимдек кучлилигини биламиз, аммо у шишадек мўрт ҳамдир.\nКўнгил савдосида ҳам йил фаслларига ўхшаб биринчи аёзлар ниҳоятда сезиларли бўлади.\nМуҳаббат жароҳатлари ҳаммавақт ҳам ўлдирмагани билан барибир ҳеч қачон битиб ҳам кетмайди.\nАгар севгини ўлчаб бўлса, у қашшоқ севгидир.\nЎз муҳаббати ҳақида шовқин-сурон кўтаришни яхши кўрадиган одамгина сева олади, дейиш хато; ақлли одамнинг ҳис-туйғулари сўзида ҳам, ишида ҳам акс этиб туради, яна баъзиларида бу фақат амалда бўладики, эҳтимол, шу индамаслиги учун ҳам уларнин туйғуси кучлидир.\nЎз муҳаббатингни чучмал мақтовлардан кўра, фойдали иш билан изҳор этганинг маъқул.\nЧин муҳаббатнинг тили лол, сабаби, ҳақиқий ҳис-туйғулар сўздан кўра амалда кўпроқ зоҳир бўлади.\nМаъшуқа турган жойда ҳар қандай сўзамол оғизлар ҳам гунг-соқов бўлиб қолади, айтишни шу қадар хоҳлаганидан айни тилнинг учида турган гаплар айниқса эсдан чиқади.\nЭҳтирос ақл ишлатиб ўтирмайди.\nЮраги қанчалик куяётганини гапириб бера олган одам у қадар куймаётган бўлади.\nУнча севмаган одамгина ўз муҳаббатини изоҳлаб бера олади.\nМуҳаббат ҳақида доно гапирган эркак у қадар севмайди.\nМуҳаббат ҳақида ҳаммага жар солган одам — ишқсиз одам.\nЎзинг ҳис этмаган муҳаббатнигина батафсил гапириб беришинг мумкин.\nЖамики ошиқлар ўзлари уддалай олмайдиган ишларни қилишга ҳам қасам ичадилару аслида имкониятлари доирасидаги ишни ҳам қилмайдилар.\nКимки садоқат ҳақида ҳеч вақт онт ичмаган бўлса, у ҳеч қачон онтини бузмайди.\nМаълумки, ўтли туйғулар лўнда, аммо кучли ифода этилади.\nСевиб қолган йигитни айблаш, бирор кишига касаллигини юзига солиб, таъна қилиш билан баб-баравардир.\nИлк марта севиб қолган одамдан бу ҳақда оғиз очмасликни талаб қилиб бўлмайди. Илк муҳаббатга шу қадар тошқин қувонч ҳамроҳ бўладики, у бўшалиб туриши керак, акс ҳолда, ошиқни бўғиб қўяди.\nСевги ёки дўстлик бобидаги қўрқоқлик бемаънилик ва бунинг устига шахсиятпарастликдан иборат бўлур эди, энг аввало ўзимиздаги, қолаверса, севганимиз инсондаги барча туйғуларни маҳв этган бўлур эди.\nМуҳаббатда ҳам худди санъатдагига ўхшаб бошқалар томонидан айтилган гапни такрорламаслик керак; ўзинг ҳис этганнигина сўзлашинг лозим; бўлмаса-ю, гапиришга шошилса, ўзи учун бир умр гапиролмай ўтиш хавфини туғдиради.\nДўстлик ва муҳаббатда биз ўзимиз билган нарсалардан кўра билмаган нарсаларимиздан кўпроқ бахтиёрликка эришамиз.\nМуҳаббат — шундай бир сохта танга ясовчики, у тиним билмай мисни олтинга айлантирувчигина бўлиб қолмай, вақти-вақти билан олтинни мисга айлантириб турувчи ҳамдир.\nСевги нигоҳи шундайки, унга мис — олтин бўлиб, қашшоқлик — бойлик бўлиб, йилт этган учқун — дур бўлиб кўринади.\nСен менинг қиёфамда севган одам, сўзсиз, мендан яхши; мен унчалик эмасман. Лекин сен мени сев, шунда мен ўзимдан кўра яхшироқ бўлишга интиламан.\nМуҳаббат севикли кишида унда йўқ фазилатпи кўриб кўпинча янглишади, лекин баъзан шу муҳаббатнинг ўзи унда ақл ва кўз илғай олмайдиган гўзаллик ёки буюкликни ҳам кашф этади.\nКўпинча, эркак бир ҳолатда-ю, аёл эса сухсурдайлигини кўрамиз. Демак, биз эркакнинг аёл қадрлаган яширин фазилатларини билмаймиз: бу кун«Севаман» деган сўз секин ва жўн айтилгандагина аёл бунга ишонади.\nЮраклар муҳаббат билан лиммо-лим бўлса ва висол онларидан ҳижрон чоғларигача гупиллаб урса, одам бир-бирининг дилидагини шунчаки бир ишора билан ҳам англай ола билади.\nСевги ҳамиша унга бўлган ишончдан кўра устун туради. Ҳар куни такрорланадиган. «Сени қандай севишимни билсанг эди!»— деган сўзларга нақадар теран ва чексиз-чегарасиз ҳақиқат жамланган.\nҲеч бир нарса муҳаббатни қаттиқ монеликдек алангалата олмайди.\nСевги йўлидаги ҳар қандай ғов уни фақат кучайтиради.\nҚаршиликдан қўрққан севги — севги эмас.\nҲижрон туйғуларни ўчирмай, аксинча, аланга олдиради.\nАйрилиқ муҳаббат учун баайни оловга теккан шамолдай гап: у кучсиз оловни ўчиради, каттасини эса гувиллатиб юборади.\nКўнгил боғлаш учун ўта синчковлик шарт эмас, муҳаббат эса ошириб кўрсатадиган кўзгу ёрдамида пайдо бўлади.\nЭнг доно киши ҳам севиб қолгач, энди ҳеч бир нарсани асл ҳолатида кўра олмайди… Унча кўзга ташланмай юрган аёл ҳам бутунлай бошқача кўриниб, биттаю битта зот бўлиб қолади.\nСавдойи қизни севиб қолган одам унга бениҳоя қизғин, кучли эҳтирос билан талпинади, бу хил муҳаббатнинг сабаби — ё ошиқ табиатидаги ғалати тантиқлик, ё бўлмаса маъшуқада ҳусн сеҳру жодусидан кўра қудратлироқ бўлган сирли сеҳру жодунинг мавжудлигидир.\nСевганимизда ҳеч нарсани кўрмаймиз.\nОшиққа хунук нарса ҳам кўпинча чиройли кўринади.\nОшиққа маъшуқанинг қусури билинмайди.\nЎз севгилисининг камчиликларини ҳам ардоқламаган одам ўзини чинакам ошиқ деёлмайди.\nАёлнинг аёллигини ўша аёл қандай эркакни севганида билса бўлади.\nАгар севсанг, муҳаббатингга арзийдиганни сев. Севилган одам Птоломей ёки Афлотун даражасида бўлиши шарт эмас, лекин оз бўлса-да, идрок эгаси бўлмоғи керак.\nЭркак киши танлаган қайлиққа қараб туриб, у одамнинг кимлиги, ўз қадр-қимматини биладими-йўқми, осонгина билса бўлади.\nҲаётни идрок этиш ва уни бошқа бир зот сиймосида севиш — инсоннинг вазифаси ҳам, истеъдоди ҳам мана шундадир: ҳар бир киши ўзини бошдан-охир битта одамгагина багишлай олиши мумкин.\n← Аввалги Аввалги Мустақил мутолаа тўгрисида\nКейинги → Кейинги: Севги ва ахлоқ


Россия Федерал божхона хизмати расмий вакили Елена Грачнинг билдиришича, Беларус ҳукумати Россия билан чегарадаги барча божхона назорати пунктлари ишини қайта тиклаган.\n- Биз томонимиздан божхона назорати амалга оширилмаяпти, деди Россия Божхона хизмати вакиласи.\nЛукашенко ҳукумати ҳанузгача бу масалада бирор изоҳ берганича йўқ. Ижтимоий тармоқларда эса Россия-Беларус чегара пунктларида бир неча километрга чўзилган транспорт навбати юзага келгани тўғрисида хабарлар пайдо бўла бошлади.\nОзодлик Радиосининг Беларус хизмати мухбири икки давлатни боғлаб турувчи М1 трассасида бўлиб қайтди ва чегарада Беларус тарафидан назорат кучайтирилганига гувоҳ бўлди. Бироқ у навбатлар йўқлиги, аммо чегарадан ўтаётган ҳар бир енгил ва юк машинаси текширилаётганини маълум қилди.\n“Кўп ҳолларда ҳайдовчиларнинг фақат ҳужжатлари текширилмоқда, айрим автомобилларни эса мобил божхона пункти ходимлари текшираётганини кўриш мумкин”, дея хабар қилди мухбир. У бундан бир неча кун олдин ҳақиқатан Россия-Беларус чегарасида катта юк машиналардан иборат навбатлар юзага келганини аниқлади.\nЛукашенко Россияни одобсизликда айблади\nХабарларда айтилишича, Беларус ҳукматининг божхона назоратини қайта тиклаши Москванинг Минскни Европа товарларини Россияга реэкспорт қилаётганликда айблашига жавобдир. Гап шундаки, 30 ноябрь куни Россия ҳукумати беларуслик тадбиркорларга ўз ҳудудидан учинчи мамлакатларга сакнцияларга учраган товарларни транзит қилиш ва олиб киришни тақиқлаб қўйган эди.\n- Россия кўплаб Беларус корхоналарига ўз ҳудудига озиқ-овқат маҳсулотларини киритишни таъқиқлаб беодоблик қилди.Беларус товарларининг Россияга етказиб берилиши бу мамлакатда нархларнинг кескин ошиб кетишига тўсқинлик қилиб турибди. Бу эса айрим қаллобларга қўл келмайди. Гап шундаки, Россия Божхона иттифоқида келишилган барча шартномаларни бузишгача борди! Албатта, буни муайян хавфсизлик, террорчиликка ва бошқага қарши кураш билан изоҳлаш ва ёрлиқ ёпиштириш мумкин. Аммо биз тушуниб турибмизки, Россия бизнинг орқамизда туриб,биз ҳам тақиқлашимизни, биз ҳам киритмаслигимизни истамоқда, деган эди Беларус Ғарб мамлакатлари билан ўз шартномаларини ва иқтисодий алоқаларини узмаслигини очиқ-ойдин тушунтирган Александр Лукашенко.\nБеларуслик иқтисодчи Леонид Злотников Минск раҳбарияти ўз ҳатти-ҳаракатлари билан Беларус товарларининг Ғарб ва Россия товарлари билан рақобатлаша олмаслигини тан олаётганини гапиради.\n- Бу нима учун керак? Биринчи тахминимиз: бу россияликларнинг беларусларга контрабанда қилиб мўмай даромад олишга тўсқинлик қилаётганидан Лукашенконинг ғазаблангани натижасидир. Иккинчиси: шу тариқа Беларус товарларининг Россия бозорида рақобатбардош эмаслигидан даракдир, мумкин шу тариқа мамлакат иқтисодиётидаги муаммоларни руслар муаммолари билан боғлашдир, дейди иқтисодиёт мутахассиси Леонид Злотников.\nИқтисодчи Россия ва Беларус ўртасида бошланиб кетган низо Божхона иттифоқи лойиҳасининг тўлиқ ишга тушмасдан барҳам топишига олиб келиши мумкинлигини тахмин қилди.\nКузатувчилар Россиянинг Ғарб мамлакатлари эълон қилган “санкциялар уруши”га ўз иттифоқдошларини ҳам тортаётгани на Назарбоев, на Лукашенко ва на бу тузилмага киришга иштиёқманд бўлган бошқа давлатларга ёқиб тушаётганини таъкидламоқда.\nАйни пайтда, эксперт 2015 йилнинг 1 январидан Евроосиё иқтисодий кенгаши ишга тушиши ва Беларус-Россия чегараси тўлиқ очилиши ҳамда учинчи мамлакатлардан товарлар Беларусга оқиб келиши кутилмоқда.


Ўзбекистоннинг экстремистик оқимлар билан доимий кураши - Parstoday\nЎзбекистоннинг экстремистик оқимлар билан доимий кураши\nиюн 12, 2022 15:57 Asia/Tashkent\nЎзбекистон ҳукумати вакиллари томонидан такфирчи-террористик, жангари ва экстремистик оқимларни аниқлаш ва йўқ қилиш ҳаракатлари давом этмоқда.\nЎзбекистон полицияси жорий йил бошидан буён мамлакатда 14 та такфирчи-террорчи гуруҳларни аниқлаб, уларга барҳам берди. Ўзбекистон ИИВнинг маълумотларига кўра, жорий йилда (2022-йил) Тошкент шаҳри ва вилоятида аъзолари “Тавҳид ва жиҳод катибаси” террорчилик ташкилотлари ва ИШИД жангарилари билан алоқадор бўлган 4 та махфий гуруҳ фаолияти аниқланган ва бошқа 10 та виртуал гуруҳлар аниқланган ва қўлга олинган.\nЎзбекистон ИИВ тарқатган хабарга кўра, Тошкент вилоятида қўлга олинганлардан бири, 2001-йилда туғилган, Сурия фаолият юритувчи “Тавҳид ва жиҳод катибаси” террорчилик ташкилоти агенти буйруғи Ўзбекистон пойтахтида яширин бўлим ташкил этган. Бу террор ташкилоти алданган, Ислом аҳкомларидан бехабар одамларни ўзига тортди. Биргина Ўзбекистон пойтахтида саккизта жиноий гуруҳнинг қўпорувчилик ҳаракатларининг олди олинди.\nТеррористик ҳаракатлар ўзларининг ҳақли аъзоларидан бир қисмини Суриядаги жангарилар лагерларига боришга тайёрлашга қарор қилишган. Ҳибсга олинган террорчилик ҳаракатлари аъзоларининг эътирофлари Сурияда ҳозир бўлиш учун пул ва молиявий манбаларни олишда давом этаётганликларини кўрсатади. Бу турли террористик оқимлар, жумладан ИШИД ва “Тавҳид ва жиҳод катибаси” ва бошқа такфирчи-террорчи ташкилотлар уч йил аввал мағлубиятни қабул қилиб, Суриядан бошқа давлатларга қочиб кетишга ҳаракат қилган пайтда АҚШ ва Буюк Британия ҳукуматлари Марказий Осиёдаги дипломатлари орқали бу норози шахсларни аввал Афғонистонга, кейин эса Марказий Осиё минтақасига кўчириш учун саъй-ҳаракатларини икки баравар оширди. Дарҳақиқат, АҚШ ва Британия бошчилигидаги Ғарб ҳукуматлари Сурия ва Ироқдаги террорчилик ҳаракатларини қайта ташкил этиш ва Афғонистонга, келажакда эса Марказий Осиёга ўтказиш учун тинимсиз ҳаракат қилмоқда.\nАҚШ ва Британиянинг бу ҳаракатларининг фош этилиши Марказий Осиё ҳукуматларини бу оқимларга қарши туришга тайёр қилиб қўйди. Шу муносабат билан Марказий Осиёда хавфсизлик бўйича экспертлар ўтган йил давомида Марказий Осиё минтақасида шахсларнинг такфирий-террорчи гуруҳларга қўшилиш ёшини қисқаргани ҳақида бир неча бор огоҳлантирган. 2020-йил ноябр ойида Қирғизистон минтақавий экспертлар уюшмаси “Экстремизм ва терроризмга қарши курашишда ёшлар тарбиясининг ўрни” мавзусидаги анжуманда ёшлар экстремизмига қарши курашиш йўлларини муҳокама қилди. Конференсияда Марказий Осиё хавфсизлик бўйича экспертлар шундай дедилар: "Террорчиларнинг ёши тез пасайиб бормоқда. Террорчилар орасида ҳатто 12 ёшли болалар ҳам бор".\nУшбу мутахассислар яна таъкидладилар: Минтақадаги ҳозирги вазиятни, айниқса Афғонистондаги нотинч вазиятни ҳисобга олиб, биз ҳозирдан бошлаб ёшлар экстремизмига қарши курашиш ҳақида ўйлашимиз керак, чунки бутун Марказий Осиё минтақасида яширин унсурлар фаоллашди”.\nМарказий Осиё республикалари орасида Ўзбекистон минтақадаги аҳолиси энг кўп, шунингдек, алданган одамларни такфирчи-террористик оқимларга жалб қилишга мойил давлатлардан бири саналади. Аммо Тошкент расмийлари Коллектив Хавфсизлик Шартномаси Ташкилоти тавсияларига амал қилган ҳолда, бу борада тажриба тўплаган минтақавий ва жаҳон ҳукуматлари ёрдамидан тўлиқ фойдаланди. Шунинг учун ҳам Ўзбекистон полицияси ва хавфсизлик ходимлари сўнгги уч йил ичида ўнлаб пайдо бўлган гуруҳларни фош этиб, юзлаб аъзоларини ҳибсга олди ва қамоққа ташлади. Бундан ташқари, Тошкент ҳукумати расмийлари сўнгги икки йил давомида мамлакатда диний экстремистик оқимларни тинчлантириш сиёсати самарасиз, деган хулосага келган.\nЎшандан буён Ўзбекистон милиция ва хавфсизлик кучлари турли шаҳарларда бир қатор экстремистик оқимларни аниқлаш билан бирга, ИШИД, “Ҳизб ут-Таҳрир”, “Тавҳид ва жиҳод катибаси” ва “Жиҳод” террорчилик гуруҳлари ва бошқа экстремистик гуруҳлар аъзоларини аниқлаб, ҳибсга олди. Номидан кўриниб турибдики, бу экстремистик гуруҳларнинг аксарияти Марказий Осиё халқлари маданиятига ёт.\nТакфирчи-террористик оқимларнинг илдизлари ислом динидан этник ва оилавий мақсадларга эришиш учун фойдаланадиган арабзабон мамлакатларга бориб тақалади. Саудия Арабистонида асос солинган “Ал-Қоида” ва саудиялик бой оилалари бу террорчи гуруҳ аъзолари учун пул тўлаган. Бу террорчи ташкилот бошиданоқ Форс кўрфазидаги баъзи араб давлатлари ва ҳатто халқаро сионизм манфаатларига хизмат қилган. Бироқ, сўнгги бир неча йил давомида ижтимоий тармоқларда пайдо бўлган фошларнинг барчаси Саудия Арабистони, Қувайт ва БАА бу диний оқимларнинг харажатларини ўз зиммаларига олишини кўрсатмоқда. Аслида Марказий Осиёнинг алданган ёшларига пул тўлаш орқали Саудия Арабистони, БАА ва Қувайт сиёсатига қарши чиққан бошқа мусулмонларни ҳам ўлдиришга ҳаракат қилишмоқда.\nЙил бошидан бери Ўзбекистонда 14 экстремистик гуруҳларнинг 250 нафар аъзолари аниқланди\nЎзбекистон Эрон ислом республикаси технологияси ва инновацион экотизимига мезбонлик қилади\nЎзбекистонликлар ўтган 5 ойда туристик мақсадда энг кўп қайси давлатга борган?\nАфғонистон Лоя Жирга /халқ вакиллари умуммиллий йиғини/ бошланиши билан отишма овози этилди\nЭрон президенти: Россия билан стратегик муносабатлар доирасида ҳамкорлик ва алоқларани давом эттирамиз\nУкраинадаги сўнгги воқеалар (181)\nКаспий бўйи давлатлар президентлари, бу денгизда хорижий қуролли кучлар бўлмаслигини таъкидладилар\nПутин НАТОнинг империалистик амбицияларига урғу берди\nРоссия "Змеиный" -Илон оролидан ҳарбийларини олиб чиқди\nАҚШ ультратовушли ракета синовида муваффақиятсизликка учради\nҚозоғистоннинг Бойконур шаҳридаги Байтрек космик учиш мажмуаси қурилиши кечиктирилди\nРаисий: Эрон Каспий денгизини тинчлик ва дўстлик денгизи ва минтақа давлатлари ўртасидаи алоқаларнинг омилидир


Овулларнинг интернет билан тўлиқ таъминланиш муддати маълум қилинди NUR-SULTAN. Kazinform – ҚР Рақамли ривожланиш, инновациялар ва аэрокосмик саноат вазирлиги департамент директори Гулнар Бўкеева яқин йилларда овулларни интернет билан тўлиқ таъминлаш имкониятлари ҳақида гапириб берди, деб хабар беради Kazinform мухбири.\nЭкспертлар коронавирус асосан кимларга юқишини айтди ALMATY. Kazinform – Алмати шаҳар товарлар ва хизматлар сифати ва хавфсизлигини назорат қилиш департаменти бошлиғи Айзат Молдақасимова янги коронавирус кимларга тез юқишини айтди, деб хабар беради Kazinform мухбири.\nПойтахт ва бирқатор ҳудудларда шторм ҳақида огоҳлантириш эълон қилинди NUR-SULTAN. Kazinform – Об-ҳаво ёмонлашиши туфайли пойтахт ва бирқатор ҳудудларда шторм ҳақида огоҳлантириш эълон қилинди, деб хабар беради Kazinform «Қазгидромет» РДКга ҳавола қилиб.\nҚасим-Жомарт Тоқаев шайх Сурур бен Мухаммад Ал Нахаён билан учрашди ABU-DABI. Kazinform – ҚР Президенти Абу Даби Амирлигини бошқарувчи сулола вакили, БАА катта бизнес вакили, «Etihad Towers» кўпфункционал комплекси эгаси, «First Abu Dhabi Bank» акционери шайх Сурур бен Мухаммад Ал Нахаён билан учрашди, деб хабар беради Ақорда матбуот хизмати.\nНур-Султанда сув полосидан Олимпиада лицензияси учун Осиё чемпионати бўлиб ўтади NUR-SULTAN. Kazinform – 12-16 февраль кунлари Нур-Султанда илк маротаба сув полосидан Олимпиада лицензияси учун Осиё чемпионати бўлиб ўтади, деб хабар беради Kazinform мухбири.\nҚозоғистонда темир йўл орқали юк ташиш бўйича рекорд ўрнатилди NUR-SULTAN. Kazinform – 2019 йилда Қозоғистон темир йўллар тармоғи орқали юк ташиш кўрсатгичи рекорд даражага етди, деб хабар беради Kazinform мухбири.\nНур-Султан аэропортида бўрон туфайли бугун 13 та рейс қолдирилди NUR-SULTAN. Kazinform – Нурсултон Назарбоев халқаро аэропортида бўрон туфайли бугун 13 та рейс қолдирилди, деб хабар беради Kazinform мухбири.\nКоронавирус: Ухандан олиб келинган қозоғистонлик талабалар махсус корпусда текширилади NUR-SULTAN. Kazinform – ҚР Ташқи ишлар вазири биринчи ўринбосари Шахрат Нуришев Хитойнинг Ухан шаҳридаги қозоғистонлик талабаларнинг аҳволи ҳақида маълумот берди, деб хабар беради Kazinform.\nЖорий йилда камида 350 минг оила иш билан таъминланади NUR-SULTAN. Kazinform – Жорий йилда камида 350 минг оилани иш билан таъминлаш вазифаси қўйилди. Бу ҳақда бугун Ҳукумат мажлисида ҚР Бош вазири ўринбосари Бердибек Сапарбаев маълум қилди, деб хабар беради Kazinform мухбири.\nҚР Президентининг БААга ташрифига видеошарҳ тайёрланди ABU-DABI. Kazinform – Давлат раҳбари Қасим-Жомарт Тоқаевнинг Бирлашган Араб Амирликларига қилган ташрифининг биринчи кунига бағишланган видеошарҳ тайёрланди. Бу ҳақда Kazinform Президент матбуот котиби Берик Уалига ҳавола қилиб хабар беради.\nКоронавирус: Хитойда бир суткада касаллар сони 1,7 мингга кўпайиб, 26 одам ҳалок бўлди BEIJİŃ. Kazinform – Хитойда бир суткада коронавирус юқтирганлар сони 1771 одамга кўпайди, деб хабар беради Kazinform маҳаллий ОАВга ҳавола қилиб.\nПойтахт ва 11 та вилоятда йўллар ёпилган NUR-SULTAN. Kazinform – Об-ҳаво ноқулайликлари туфайли пойтахт ва 11 та вилоятда йўллар ёпилган, деб хабар беради Kazinform «Қазавтожолга» ҳавола қилиб.


Самарқанд вилояти ҳокими Ҳ.Оқбўтаевнинг 8 Март – Хотин-қизлар кунига бағишланган тантанали тадбирдаги ТАБРИК СЎЗИ | Вилоят ҳокимининг маърузалари | Самарқанд вилояти ҳокимлиги\nСамарқанд вилояти ҳокими Ҳ.Оқбўтаевнинг 8 Март – Хотин-қизлар кунига бағишланган тантанали тадбирдаги ТАБРИК СЎЗИ\nАссалому алайкум муҳтарама онахонлар, азиз опа-сингиллар!\nУшбу муҳташам залимизга кўрку латофат бағишлаб ташриф буюрган, хонадонларимизга файзу барака, ҳаётимизга меҳру муҳаббат улашиб келаётган азиз аёллар!\nБарча-барчангизни ёшлик ва яшариш, гўзаллик тимсоли бўлган баҳорнинг биринчи кунларида нишонланаётган қутлуғ байрам — Халқаро Хотин-қизлар куни билан самимий муборакбод этишга ижозат бергайсизлар!\nАлбатта, аёлларимизнинг ушбу гўзал айёми бугун бутун дунёда кенг нишонланмоқда.\nАммо Шарқнинг бебаҳо анъаналарига мос равишда юртимизда меҳри дарё оналаримиз, севимли аҳли аёлларимиз, азиз опа-сингилларимизнинг бу байрами қадимий урф-одатларимиз, баҳор байрамлари билан уйғунлашиб, ўзгача тароват касб этган.\nШарқона иззат-икром билан тилга олинадиган ўзбек аёлининг муқаддас сиймоси Барчиной ва Тўмарислар, Бибихоним ва Нодирабегимлар, Увайсий ва Зулфияхонимлар тимсолида янада улуғворлик касб этади.\nШуни алоҳида таъкидлаш лозимки, истиқлол йилларида биринчи Президентимиз Ислом Каримов раҳнамолигида аёлларимизни қадрлаш, хотин-қизларга имтиёзлар яратиш, жамиятдаги ўрни ва нуфузини ошириш борасида диққатга сазовор ишлар амалга оширилди.\nАйниқса, истиқолимизнинг ҳар бир йилига берилган номларда аёлларимизнинг ҳаёти ва манфаатлари мужассамлашди.\nБиринчи Президентимиз ташаббуси билан иқтидорли қизларимиз учун Зулфияхоним номидаги давлат мукофоти таъсис этилди.\nИшлаб чиқаришда, тадбиркорликда ва касаначиликда аёлларга кўрсатилаётган ғамхўрликлар, имтиёзлар уларнинг жамият ҳаётида муносиб ўрин топишига имконият яратмоқда.\nОлий Мажлис Қонунчилик палатаси ва маҳаллий Кенгашларда депутатларнинг 30 фоизи Хотин-қизларни ташкил этиши белгиланди.\nБугун ҳам юртимизда хотин-қизларнинг сиёсий ва ҳуқуқий савияси, фаоллиги тобора юксалиб бораётганини яққол кузатиш мумкин.\nХусусан, бугун вилоятимиздан 3 нафар аёлларимиз Олий Мажлис Сенати ва Қонунчилик палатаси аъзолари саналади.\nХалқ депутатлари вилоят, шаҳар ва туман Кенгашларида 149 нафар опа-сингилларимиз фаол иш олиб бормоқдалар.\nХотин-қизларимизни тадбиркорлик соҳасига кенг жалб этиш, бу борада уларни фаол қўллаб-қувватлаш борасида давлатимизнинг алоҳида эътибор ва имтиёзлари туфайли тадбиркор аёлларимиз сафи тобора кенгайиб бормоқда.\nБугун янги корхона ташкил этиб, тадбиркорлик билан шуғулланаётган хотин-қизларимиз сони 3800 нафарга етди.\nАйниқса, 2 мингдан ортиқ тадбиркор аёлларимизга 132 млрд, коллежларни битирган 622 нафар қизларимизга 9,5 млрд. имтиёзли кредит берилгани ҳам хотин-қизларимизга бўлган давлат миқёсидаги алоҳида ғамхўрлик намунасидир.\nБугун вилоятимизда 1 млн 800 минг нафар хотин-қизлар истиқомат қилмоқда.\nУларни иш билан таъминлаш борасидаги изчил ислоҳотлар натижасида саноат ва хизмат кўрсатишда 8500 та янги иш ўринлари яратилди.\nБугун ҳам вилоятдаги 100 дан зиёд ташкилотларни аёлларимиз бошқараяпти. 173 нафари ҳуқуқни муҳофаза қилиш органларида масъул лавозимларда фаолият кўрсатмоқда.\n3800 нафар опа-сингилларимиз шифокор, 23 минг 800 нафари ўрта тиббий ходим вазифасида эл-юрт саломатлиги йўлида меҳнат қилмоқда\nОммавий ахборот воситаларида 150 нафар хотин-қизлар, жумладан, 7 нафари Ўзбекистон Ёзувчилар уюшмаси аъзоси ижод қилмоқда.\nАёлларимиз саломатлигини яхшилашда спортнинг ўрни беқиёс. Шу маънода бугун вилоятда 71минг нафар хотин-қизларимиз спортнинг 55 тури билан доимий шуғулланаётгани алоҳида таҳсинга лойиқдир.\nСпорт-соғломлаштириш борасидаги ибратли ишлар хотин-қизларимизнинг Халқаро ареналарида эришаётган ютуқларида яққол намоён бўлмоқда.\nЖумладан, самарқандлик хотин-қизларимиз Халқаро мусобақаларда жами 57 та, Республикада 258 та медалларни қўлга киритишди.\n2016 йил Рио-де-Жанейродаги Олимпиада ўйинларида Ўзбекистон аёллари тарихида биринчи марта Халқаро спорт мусобақалари ғолиби, Самарқанд давлат университети талабаси Ёдгора Мирзаева муносиб иштирок этди.\nРоссиянинг Сочи шаҳрида ўсмирлар ўртасида шахмат бўйича ўтказилган Жахон чемпионатида\n42-умумтаълим мактаби ўқувчиси Афруза Хамдамова олтин медал билан Жаҳон чемпиони, деган юксак унвонни қўлга киритди.\nМуҳтарам Юртбошимиз 2017 йилни «Халқ билан мулоқот ва инсон манфаатлари йили» деб эълон қилар экан, аввало ҳар бир хонадон, ҳар бир оиланинг муаммоларини, айниқса, унинг дарду ташвиши билан яшаётган аёлларимиз манфаатини ҳимоя этишни устивор вазифа этиб белгиладилар.\nОилалардаги муаммоларни ҳал этишда эса хотин-қизларимизнинг нақадар фидойи ва масъул эканлигини ҳисобга олиб, Президентимиз бу нозик ва ўта масъулиятли масалада ҳам Сиз азизларнинг салоҳиятингизга, меҳнат ва имкониятларингизга умид боғлади, десак хато бўлмайди.\nЎз навбатида вилоят ҳокимлиги томонидан ҳам Давлат дастури доирасида кенг кўламли ишлар амалга оширилмоқда.\n2017 йилда юзлаб оилалар учун арзонлаштирилган уй-жойлар, мактабгача таълим муассасалари, спорт иншоотлари, намунали маҳалла марказлари ва истироҳат боғлари, кўптармоқли поликлинкалар барпо этилади.\nҚишлоқ шифохоналари энг замонавий тиббий ускуналар билан жиҳозланади.\nУмуман, бугун Муҳтарам Юртбошимиз томонидан барча соҳаларда, ҳуқуқ тартибот, соғлиқни сақлаш, таълим, маданият ва спорт, маҳалла, қишлоқ хўжалиги, қурилиш ва коммунал соҳада амалга оширилаётган туб ислоҳотлардан кўзланган мақсад битта – халқимизнинг турмуш фаровонлигини яхшилаш, пировард натижада одамларимизни рози қилишдан иборат.\nЎз навбатида буларнинг барчаси ўз хонадони, оиласи учун масъул бўлган аёлларимизнинг оғирини енгил қилишига, муаммоларини ижобий ҳал этилишига замин яратади.\nМуҳтарам Юртбошимиз, ҳукуматимиз барча соҳаларда самарали меҳнат қилиб, Ватанимиз равнақига муносиб ҳисса қўшаётган азиз хотин-қизларимизнинг фидойи меҳнатларини доимо муносиб тақдирлаб келмоқда.\n2016 йилда Ўзбекистон Республикаси Президенти Фармонига асосан давлат мукофоти билан тақдирланган 13 нафар самарқандлик хотин-қизларимиз ҳар жиҳатдан фаоллиги билан барчага ибрат кўрсатиб келмоқда.\nШу йилнинг 4 март куни Муҳтарам Президентимизнинг шахсан ўзлари бир гуруҳ хотин-қизларимизни қабул қилди ва самимий табриклади.\nУлар орасида вилоятимиздан ҳам 35 нафар фаол хотин-қизларимизнинг борлиги барчамизни бирдай қувонтирди.\nСамарқандда ўқиган, таълим-тарбия олиб, Зулфия номидаги давлат мукофоти билан тақдирланган қизларимиз сони 18 нафарга етди.\nБу йил ҳам анъанага мувофиқ ўтказилган танловда Зулфиячиларимиз орасидан Иштихон туманидаги 1-ихтисослаштирилган Давлат умумтаълим мактаби 9-синф ўқувчиси Ўроқова Дилдора Акмалжон қизи таълим йўналишида ҳукуматимизнинг юксак мукофотига сазовор бўлди.\nБиз ҳам шу ўринда ўз иқтидори ва интилувчанлиги билан тенгдошларига ибрат кўрсатган қизимизни чин юракдан қутлаймиз.\nАлбатта, биз аёлларимизни фақат байрам кунлари эмас, доимо қадрлаймиз ва улуғлаймиз, иззат-ҳурматини жойига қўямиз.\nЧунки азиз аёлларимизни ҳар томонлама қўллаб-қувватлаш, уларнинг жамиятдаги нуфузини янада ошириш давлатимиз сиёсатининг устивор йўналиши сифатида барчамиз учун бирдек энг муҳим вазифа бўлиб қолаверади.\nБугун ҳам байрам муносабати билан бир гуруҳ фаол хотин-қизларимиз ўз хизмат вазифаларини аъло даражада бажараётганликлари, ижтимоий ҳаётдаги фаолликлари, соҳаларда эришаётган ютуқлари учун вилоят ҳокимлигининг «Фахрий ёрлиқлари» билан тақдирланишган.\nБу мукофотларни барча аёлларимизга, опа-сингилларимизга бўлган юксак эҳтиром сифатида қабул қиласизлар, деган умиддаман.\nСиз азизларнинг эса юртимиз равнақи йўлидаги фидокорона меҳнатингизга омад, ўзингизга соғлик-омонлик тилайман. Баҳор даракчиси бўлган гўзал байрамингиз яна бир карра қутлуғ бўлсин!\nХонадонингиздан файзу-барака, тўкинлик сира аримасин, бахтимизга ҳамиша соғ бўлинг!\nКиритилган вақти: 07/03/2017 16:02. Кўрилганлиги: 1698\nМатериал манзили: https://samarkand.uz/press/governor_speeches/tabriksuzi


Зеро, ўтганларни ёд олиш, юртимиздаги тинчлик ва фаровонликдан беҳад миннатдор бўлиб, умргузаронлик қилаётган, бебаҳо неъмат қадрини навқирон авлодга уқтираётган отахону онахонларни қадрлаш, уларни эъзозлаш азалий анъаналаримизга ҳамоҳанглиги билан янада аҳамиятлидир.\n— Эл-юрт осойишталиги учун курашган инсонлар ҳамиша халқимиз ардоғида, — дейди Ўзбекистон Республикаси халқ ўқитувчиси Бахтиёр Каримов. — Ота-боболаримизнинг жасоратини улуғлаш мақсадида мустақиллик йилларида Президентимиз раҳнамолигида ибратли ишлар амалга оширилмоқда. Хотира майдони ана шундай эзгу ниятда барпо этилган табаррук зиёратгоҳдир. Бу жой аждодларимиз мардлиги ҳақида келажак авлодга сабоқ берадиган масканга айланган, десак, асло янглишмаймиз.\n— Ёшларни ватанпарвар, фидойи, шижоатли қилиб тарбиялашда, аввало, уларга ота-боболаримизнинг жасорат ва садоқатини англатиш биз, устозларнинг вазифасидир, — дейди Ўзбекистон давлат жаҳон тиллари университети ўқитувчиси Дилафрўз Азимбоева. — Шу маънода, бир гуруҳ талабалар билан Хотира майдонига келдик. Фарзандларимиз мусаффо осмон ва фаровон ҳаёт орзуси, дориламон кунларга етиш умидида курашган юртдошларимиз номини хотирлаш билан бирга, ўтмишимиздан хабардор бўлмоғи керак. Шундагина улар тинч ва осуда кунларнинг қадрига етиб, Ватан тақдирига дахлдорлик ҳисси билан камол топади. Эл-юрт равнақига ҳисса қўшишга интилади.\n— Янгийўл туманининг Ислоҳот маҳалласида яшаймиз, — дейди ўзини Оқилжон Аввалов деб таништирган отахон. — Урушнинг номи ўчсин, оғир кунларни биз кўрдик, бошқа ҳеч ким кўрмасин. Шунинг учун ҳам биз, кексалар осойишталик қанчалик азиз неъмат эканини яхши англаймиз. Болалигимиз уруш даврига тўғри келди. Оталаримиз, акаларимизни жангга олиб кетишган. Уларнинг айримлари ҳалок бўлди, баъзилари тирик қайтди, бировлари ногирон. Ташвишлар ичида ўсиб, тез улғайдик. Очлик, қаҳатчилик азобларини кўрдик. Йўқчилик, нотинчлик балосидан қанчадан-қанча болалар нобуд бўлди. У кунлар ҳақида гапирсак, ҳозирги ёшлар ишонмаслиги мумкин. Илоҳим, қўрқинчли тушдай ортда қолгани рост бўлсин. Мустақиллик шарофати билан янги ҳаёт бошладик. Бугун роҳату фароғатда яшаяпмиз. Иззат-икромдан умримизга умр қўшилаётгандай. Ниятимиз, бугунги дориламон кунларимиз, обод турмушимизга кўз тегмасин.\n— Ҳар йили Хотира ва Қадрлаш кунида бу ерга келиб, хотира китобини варақлайман ҳамда ундаги отам ва акамнинг исмига тикилиб, таскин топаман, — дейди Чўлпон опа Султонова. — Бу ўтганлар ёди унутилмаслиги, ота-боболаримиз жасорати беиз кетмаганининг ифодасидир.\nДарҳақиқат, нуронийларнинг ҳар сўзидан ҳикмат топасиз, ҳар каломидан ибрат оласиз. Уларга нафақат байрамларда, балки доимо эътибор ва ғамхўрлик кўрсатилаётгани юртимизда инсон қадри улуғ эканининг яққол тасдиғидир. Зеро, кексалар ардоқланган жойда файзу барака барқарор.\nМазкур рукндаги бошқа мақолалар: « Неъматларнинг энг яхшиси\tАҳоли манфаатларини таъминлаш масъулияти »


АҚШ Давлат котиби Жон Керри Қирғизистонни Кирзахстан деб атади - BBC Uzbek - Dunyo\nАҚШ Давлат котиби Жон Керри Қирғизистонни Кирзахстан деб атади\nСўнгги янгиланиш 23 феврал 2013 - 11:47 GMT\nЖон Керри АҚШ сиёсатига бағишланган дастлабки нутқини Виржиния штати университетида ўқиган.\nАҚШнинг янги давлат котиби Жон Керри Қирғизистон номини янглиш Кирзахстан деб атаган.\nЖаноб Керри ўзининг давлат котиби сифатида қилган биринчи чиқишида шу хатога йўл қўйган.\n"Қўрқмас америкалик ходимлар Ер юзининг энг хавфли нуқталарида ишлашмоқда. Улар Нигерияда корупцияга қарши курашмоқдалар. Улар Бирмада қонун устиворлигини ўрнатмоқдалар. Улар Кирзахстан ва Грузияда демократик ўзгаришларни қўллаб-қувватламоқдалар. Ва бизнинг тажрибамизга биноан мамлакатларнинг демократияга ўтиши учун кўп вақт керак бўлмоқда",- деб айтган АҚШ давлат котиби.\nАҚШ сиёсатига бағишланган бу нутқини жаноб Керри Виржиния штати университетида ўқиган.\nНутқнинг Америка элчихоналари матбуот марказлари чоп этган нусхасида ҳам Қирғизистон ҳақидаги хато сақланиб қолгани айтилади.\nАмерика расмийлари ҳозирча бу ҳақда изоҳ беришмаган.\nАмерика мулозимларининг бундай ҳолатларга тушиши биринчи бор эмас.\n2008 йилда президент Жорж Буш Грузия ва Россияни алмаштириб юборган ва ташқи кучлар "Россиянинг қонуний сайланган ҳукуматини ағдариб ташлашга бўлган ҳаракатлар"ни кучайтирди, деб таъкидлаган. Олдинроқ Жорж Буш Австралия ва Австрияни ҳам адаштириб қўйган эди.\n2010 йилда Алясканинг собиқ ҳокими Сара Пэйлин Жанубий Кореяни Шимолий Корея билан чалкаштириб, Шимолий Кореяни АҚШнинг ҳамкори деб атайди.\nЖон Керри сенатор бўлган даврида Афғонистон, Покистон, Никарагуа ва бошқа давлатлардаги музокараларда қатнашган.\n2004 йилда ўз номзодини президентликка қўйган, бироқ кичик фарқ билан Жорж Буш ғолиб чиққан эди.


Фукусима реакторларига сув сепиш давом этмоқда\nЯпония ҳукумати кучли зилзила ва цунами оқибатида жиддий шикастланган Фукусима Дайичи атом электр станциясида кенг кўламда ядровий фожиа юз бериши олдини олиш учун реакторларга сув сепишдан бошқа йўл йўқ эканини айтди.\n29 март куни Токиода ўтказилган матбуот анжуманида Япония Давлат вазири Юкио Эдано мухбирларга радиоактив моддалар атрофга тарқалиши хавфи бўлишига қарамай, радиоактив стерженлар қизиши ва қуриб қолишига қўл қўймаслик учун сув сепишдан бошқа чора йўқлигини айтди.\nЯпониянинг Ядровий хавфсизлик агентлиги матбуот котиби Ҳидеҳико Нишияма радиоактив моддалар билан заҳарланган сувни завод ҳудудидан ташқарига чиқмаслик чоралари кўрилаётганини айтди.\n- Ҳозир биз турбина биноси жойлашган ҳудуд атрофида тупроқ ва бетондан тўсиқлар ўрнатаяпмиз. Бино дарвозасини цунами ювиб кетган. Бу чоралар станциядан сув денгизга сизиб чиқишининг олдини олиш учун кўрилаяпти, деди Нишияма.\nҲаво, сув ва завод атрофидаги денгиз сувига радиоактив моддалар тарқалганиФукусима станциясидаги олтита реакторнинг совутиш системасини қайта ишга тушириш йўлидаги уринишларни тўхтатиб қўйди.


FT: Венесуэланинг оч-наҳор аҳолиси Колумбиядаги озиқ-овқат маҳсулотларини талаб кетди\n15:08 / 12.07.2016\nВенесуэланинг минглаб оч-наҳор аҳолиси егулик илинжида Колумбияга йўл олди. Бу ҳақида Financial Times хабар қилди.\nМаълумотларга кўра, 10 июнь куни Венесуэла ҳукумати Колумбия билан чегарасини очган ва атиги 14 соат ичида тахминан 35 минг венесуэлалик чегарадан ўтган. Улар Кукута шаҳрида ўз мамлакатларида камнамо бўлган ёки баланд нархда сотиладиган маҳсулотлар - гуруч, ўсимлик ёғи ва маккажўхори унини талаб кетишди.\n"Биз Колумбия чегарасидан ўтаётганимизда, ниҳоят Венесуэлада бизга етишмаётган егулик топа олишимизни ўйлаб, йиғлаб юборай дедик", - дейди венесуэлалик Омар Торрес.\nКолумбиялик амалдорлар агар Венесуэла ҳукумати озиқ-овқат инқирозини енга олмаса ҳамда қочқинлар оқими Колумбияга ёпирилса, уларнинг ўз режаси борлигини маълум қилишди.\n"Озиқ-овқат маҳсулотларини етказиш билан боғлиқ бир қатор муаммолар мавжуд, мамлакатда аҳолининг аксарият қисми истеъмол қилиши учун ҳеч нарса қолмаган", - деди Каракасдаги халқаро инқироз гуруҳининг таҳлилчиси Фил Гансон.\nВенесуэла расмий вакиллари мамлакатдаги гуманитар инқирозни тан олишдан бош тортишмоқда ва мавжуд муаммоларда гўёки Вашингтоннинг қўллаб-қувватлаши остида ҳаракат қиладиган ўнг мухолифатни айблашмоқда.\nШунингдек Datanalisis тадқиқот марказининг маълумотларига кўра, Венесуэла пойтахтида жойлашган супермаркетларда асосий маҳсулотларнинг 80 фоизи йўқ. Экспертларнинг сўзларига кўра, мамлакатдаги валюта назорати ва озиқ-овқат саноатининг миллийлаштируви маҳсулотларни ишлаб чиқаришга салбий таъсир кўрсатган.


Видео: Қозоғистонда кучли шамол уйларнинг томини...\n07.04.2020 23:12 0 3671\nҚозоғистоннинг Кокшетау шаҳрида кучли шамол натижасида кўпқаватли уйларнинг томи учиб кетди.\nҚайд этилишича, шаҳарда шамолнинг тезлиги сониясига 28 метрни ташкил қилган.\n«Шамолдан 700 квадрат метр майдондаги том учиб тушган. Қурбонлар ва жабрланганлар йўқ. Ҳодиса жойида тозалаш ишлари олиб бормоқда», деб хабар берган мамлакат ИИВ фавқулодда вазиятлар қўмитаси раҳбари.\nЭслатиб ўтамиз, 8-9 апрел кунлари Ўзбекистон ҳудудига ҳам Волгабўйи районлари (Астрахань) орқали Россиянинг Европа ҳудуди (Москва области) устида шаклланган нам ва совуқ ҳаво оқимлари кириши кутилмоқда.\nХусусан, Тошкентда 8 апрель куни ёғингарчилик бўлиши (ёмғир, айрим жойларда ёмғир қорга айланиши, 8 апрелдан 9 апрелга ўтар кечаси ҳаво ҳарорати 0-5 даражагача тушиб кетиши), шамолнинг тезлиги 15-20 м/с гача, жойларда 23-28 м/с гача кучайиши ва совуқ ҳаво оқими кузатилиши мумкин.


Андижондаги “Олимпия куни”да 40 минг киши қатнашди - Халқ сўзи\n18:00 05 Июль 2019 Спорт\nФото: Хурсандбек АРАББОЕВ\n“Халқ сўзи Online”. Саминжон Ҳусанов/Андижон. Эртага, 6 июль куни Ўзбекистонда “Олимпия куни” илк бор Умуммиллий халқ сайли тарзида кенг нишонланади. Жойларда эса бу борадаги тадбирлар аллақачон бошлаб юборилган.\nАслини олганда спортнинг миллати ҳам, тили битта! У тинчлик, аҳиллик, бирдамлик асосини ташкил этади. Олимпия ўйинлари шу билан бирга беғаразлик, ҳалоллик шиорлари билан мустаҳкамланган. Бундан 125 йил муқаддам барон Пьер де Кубертен томонидан Олимпиадани тиклашга асос солинди ва 1894 йилнинг 23 июнь куни Халқаро Олимпия қўмитаси (ХОҚ) ташкил топди. Унга дастлаб 12 та давлат аъзо бўлган бўлса, бугунга келиб бу кўрсаткич 206 тага етди. Улар орасида Ўзбекистон Республикасининг мавжудлиги қалбимизга ғурур ва ифтихор туйғусини бағишлайди.\n“Олимпия куни” бутун дунёда кенг нишонланади. Бу йилги байрам мамлакатимизда илк бор Умуммиллий халқ сайили тарзида ўтказилади.\nАндижон вилоятида бўлиб ўтган байрам тадбирида спортнинг ўнлаб тури бўйича чиқишлар намойиш этилган бўлса, санъаткорлар дастури кайфиятни кўтарди.\n-Аслида ҳар бир кунимиз “Олимпия куни” бўлиши керак, -дейди вилоят санитария эпидемиология назорат маркази ходимаси Ферузахон Хўжамбердиева. – Гарчи спорт билан мунтазам машғул бўлмасакда, ишга пиёда бориб - пиёда қайтиш, жамоа билан бадан тарбия машқларини биргаликда бажариш, турли марафон ва спорт беллашувларида фаол иштирок этишимизнинг ўзи спортга бўлган муҳаббатимиз ифодаси. Спорт бу соғлик-саломатлик, гўзаллик асоси бўлибгина қолмасдан, бир-биримизни жипслаштирувчи, бирлаштирувчи омилдир.\n“Олимпия куни” муносабати билан ўтказилган марафонда 40 минг киши иштирок этди.


Ака-ука Царнаевлар яна уч қотилликда гумон қилинмоқда - BBC O'zbek\nImage caption Ҳуқуқ-тартибот ходимлари ДНК текширувлари якунларисиз портлашларга кимнингдир алоқадорлиги ҳақида гапириш эрта эканини айтганлар.\nАмерикадаги ABC телеканали хабар қилишича, Массачусетсдаги терговчилар Бостон портлашларида гумон қилинаётган ака-ука Тамерлан ва Жоҳар Царнаевлар 2011 йил 12 сентябр куни Уилтем шаҳарчасидаги хонадонлардан бирида содир этилган уч инсоннинг ўлимига алоқадорлиги борасида “тобора кўпайиб бораётган” далилларни қўлга киритмоқда.\nБу хонадон Тамерлан Царнаевнинг дўсти Брендан Месснинг квартираси бўлган.\n2011 йил 13 сентябр куни уй ичида бўғизланган уч инсоннинг жасади топилган.\nУлар 25 ёшли Брендан Месс, 31 ёшли Эрик Уайсман ва 37 ёшли Рафаэл Текенлар бўлган.\nПолицияга кўра, жасадларнинг устига марихуана сочиб юборилган, ён-атрофда эса 5000 доллар турган бўлган.\nШунинг учун ҳам полиция эшиги бузилмаган уйдаги қотиллик гиёҳванд мода устидан чиққан жанжал туфайли содир этилган деган қарорга келган ва бу фикр жиноятнинг шу пайтгача синчиклаб тергов қилинмаганига сабаб бўлган.\nBoston Globe рўзномасининг ҳуқуқ-тартибот органларидаги манбаларига таяниб хабар қилишича, қотиллик қурбонларининг яқинлари илтимосига кўра, терговга яна қаттиқ киришилган.\nҚариндошлар ушбу қотилликларга Тамерлан Царнаев ва унинг укаси Жоҳарнинг алоқадорлигини текшириб кўришни сўраганлари хабар қилинмоқда.\nБироқ ҳуқуқ-тартибот органлари вакиллари ДНК текширувлари якунларисиз кимнингдир алоқадорлиги ҳақида гапириш эрта эканини айтганлар.\nАҚШ матбуоти хабарларига кўра, Царнаевларни яқиндан билганлар Тамерлан Бренданни ўзининг энг яхши дўсти деб атагани, бироқ унинг дафн маросимига бормаганини ғалати санаганлари ҳақида айтганлар.\nПолиция аниқлашича, 12 сентябр куни кечи соат 9 га яқин телефон орқали Gerry’s Italian Kitchen ресторанига пицца буюртма берилган.\nБироқ орадан 20 дақиқа ўтгач, пицца ташувчи буюртма берилган уйнинг эшигини ҳеч ким очмаганини, қўнғироқ қилинган Эрик Уайсманнинг телефонига ҳам ҳеч ким жавоб бермаганини айтган.\nМаҳаллий прокурор Жерри Леон сўзларига кўра, Брендан Месснинг уйи деразаси очиқ бўлган, бироқ қўшнилар ҳеч қанақа шовқинни эшитмаганларини айтганлар.\nПрокурор Леон сўзларига кўра, қотилликларни бир эмас, бир неча киши содир этганига ундайдиган бир неча аломатлар бўлган.\n15 апрел куни Бостон шаҳрида ўтказилаётган югуриш бўйича марафоннинг финиш чизиғида содир этилган портлашларни ака-ука Тамерлан ва Жоҳар Царнаевлар содир этишда гумон қилинганлар.\nОрадан бир неча кун ўтиб полиция билан отишмада 26 ёшли Тамерлан Царнаев ҳалок бўлган ва унинг жасади 10 май куни Виржиниядаги мусулмонларнинг кичик қабристонига дафн этилди.\nУкаси 19 яшар Жоҳар Царнаев полиция билан отишмада яраланган ва ҳозир қамоқхона шифохонасида сақланмоқда.\nБостон портлашлари гумондорлари онаси АҚШга ҳижрат қилганидан афсусда\n"Царнаевларнинг онаси ўғли билан жиҳод ҳақида сўзлашган"


Россия Марказий Осиё мамлакатлари олдига геосиёсий танлов қўймайди – Руденко - 20.09.2021, Sputnik Ўзбекистон\nРоссия ТИВ раҳбари ўринбосари Россиянинг ҳеч қандай махфий кун тартиби йўқлигини билдирди. 20.09.2021, Sputnik Ўзбекистон\nТОШКЕНТ, 20 сен – Sputnik. Россиянинг Марказий Осиё мамлакатлари олдига геосиёсий танлов қўйиш режаси йўқ. Бу ҳақда Россия ТИВ раҳбари ўринбосари Андрей Руденко “Валдай” клубининг “Россия ва Ўзбекистон ҳамкорлигининг янги тарихий босқичидаги тараққиёт ва хавфсизлик таҳдидлари” конференциясида маълум қилди, деб хабар бермоқда Sputnik мухбири.Руденко Россиянинг бошқа мамлакатлардан фарқли ўлароқ, минтақа мамлакатларини “ким билансиз: ”Россия билан ёки Россияга қарши?”, деган геосиёсий танлов қаршисида қолдириш ғоялари ёки режалари йўқлигини таъкидлади.Шунингдек, дипломат Марказий Осиёда минтақавий хавфсизлик учун қулай шароитларни яратиш муҳимлигини урғулади.Россия ТИВ раҳбари ўринбосарининг сўзларига кўра, Россия учун устувор вазияфалардан бири – бу минтақа мамлакатларининг иқтисодий ва ижтимоий жиҳатдан ривожланиши.\nмарказий осиё, россия тив, россия\nРоссия ТИВ раҳбари ўринбосари Россиянинг ҳеч қандай махфий кун тартиби йўқлигини билдирди.\nТОШКЕНТ, 20 сен – Sputnik. Россиянинг Марказий Осиё мамлакатлари олдига геосиёсий танлов қўйиш режаси йўқ. Бу ҳақда Россия ТИВ раҳбари ўринбосари Андрей Руденко “Валдай” клубининг “Россия ва Ўзбекистон ҳамкорлигининг янги тарихий босқичидаги тараққиёт ва хавфсизлик таҳдидлари” конференциясида маълум қилди, деб хабар бермоқда Sputnik мухбири.\nБизнинг Марказий Осиёдаги сиёсатимиз - максимал даражада очиқ. Бизнинг ҳеч қандай махфий кун тартибимиз йўқ. Минтақадаги барча мамлакатлар билан ишонч асосида тенг ҳуқуқли ҳамкорлик ўрнатишга интиляпмиз. Буни уддасидан чиқяпмиз деб ўйлайман.\nРоссия ТИВ раҳбари ўринбосари\nРуденко Россиянинг бошқа мамлакатлардан фарқли ўлароқ, минтақа мамлакатларини “ким билансиз: ”Россия билан ёки Россияга қарши?”, деган геосиёсий танлов қаршисида қолдириш ғоялари ёки режалари йўқлигини таъкидлади.\nШунингдек, дипломат Марказий Осиёда минтақавий хавфсизлик учун қулай шароитларни яратиш муҳимлигини урғулади.\nРоссия ТИВ раҳбари ўринбосарининг сўзларига кўра, Россия учун устувор вазияфалардан бири – бу минтақа мамлакатларининг иқтисодий ва ижтимоий жиҳатдан ривожланиши.


Эллик минг сўмлик ғурбат - Review.uz\nЭллик минг сўмлик ғурбатни эшитганмисиз? Албатта, ғам-қайғунинг нархини баҳолаш мушкул, бироқ бу ҳаётнинг мураккаблиги шундаки, унда қувонч ва ташвишлар, оқ ва қора ранглар доим ёнма-ён юради.\nБундан 7 йил аввал 50 минг сўм касрига қонликўллик Шийринхан Таумуратованинг ҳаёти ҳам бир терс айланиб олди, аёл оғир вазиятга тушиб қолди.\nГап шундаки, 2014 йили Шийринхан опа Қўнғирот туманидаги бир коллежда директор ўринбосари бўлиб ишларди. Шу коллеж раҳбари бир чойхонадан 148 минг сўм қарз бўлиб қолади-ю, бу пулни ўша кунларда ишдан бўшатилаётган психологга тўлашни буюради. Психолог аёл ҳам ишда қолиш учун дастлаб 50 минг сўм олиб келганда, директор пулни ўзи олишдан қўрқиб уни ўринбосарининг олдига юборади. Шийринхан Таумуратованинг бор айби шу 50 минг сўм нима учун эканини, яъни узумнинг боғини сўраб-суриштирмай олиб қолгани ва директорга элтиб берганида бўлади. Эртаси куни психолог яна 100 минг сўм олиб директор олдига кириб бераётган жойда директор қўлга олинади, табиийки, олдинги 50 минг сўм поранинг воситачиси сифатида Шийринхан опа ҳам жиноятчилар қаторига қўшилиб қолади. 2015 йил 13 февралдаги суд ҳукми билан Шийринхан Таумуратова 2 йил мансабдорлик лавозимларида ишлаш ҳуқуқидан маҳрум қилиниб, унга 2 йиллик шартли синов жазоси тайинланади.\nБу жараёнда Олий суд масъуллари кўриб чиққан 615 та мурожаатнинг 118 таси жойида ҳал қилиб берилди. Хусусан, жиноят ишлари бўйича Беруний, Тўрткўл, Элликқалъа, Кегейли, Қонликўл, Қўнғирот, Хўжайли, Тахиатош, Шуманой туманлари ва Нукус шаҳар суди томонидан 36 нафар шахс жазони ўташдан муддатидан олдин озод қилинди. Яна 11 нафар шахсга нисбатан тайинланган озодликдан маҳрум қилиш ва озодликни чеклаш жазолари енгилроғига алмаштирилди. Султонбек Султонов уч йил олдин ўйламай босган қадами туфайли 7 йил 6 ойга қамалган эди. Умрининг 3 йил-у 10 ойини темир панжара ортида ўтказган Султонбек ўтган даврда айбини тушунди, қилмишига чин дилдан пушаймон бўлди. Олий суд масъуллари қабуллар давомида унинг ҳам белгиланган жазони енгилроғига алмаштириш сўралган аризасини кўриб чиқди. Шу ариза асосида сайёр суд ўтказилиб, Султонбек Султонов шу куннинг ўзида қамоқдан чиқарилди.\nБош прокуратура масъуллари келиб тушган 214 та масаланинг ҳар бирини мурожаатчи ва Қорақалпоғистон прокуратураси раҳбарияти билан юзма-юз муҳокама қилди. Улар асосан тергов-суриштирув, суд қарорларини қайта кўриб чиқиш, суд қарорлари ижроси, иш билан таъминлаш, кредит ажратиш, тадбиркорлик ва бошқа масалалардаги ариза-ю шикоятлардан иборат. Бу мурожаатларнинг асосий қисми қўшимча ўрганишни талаб қилгани боис назоратга олинган бўлса, айрим масалалар жойида ҳал қилинди. Дейлик, қонликўллик Зарафшан Туржанова нон цехи очиб тадбиркорлик билан шуғулланишни ният қилган-у, дастмояга пул тополмай турган экан. Камига 150 миллион сўм кредит ажратиш масаласини ҳам банклар анчадан бери чўзмоқда. Аёлнинг Бош прокуратура масъулларига мурожаатидан сўнг унга имтиёзли кредит ажратиш масаласи жойида ечим топди. Шу сингари қўнғиротлик Гулзира Атабаева ва Ирисгул Жакиевага қўшимча даромад топиши учун замонавий тикув машиналари олиб берилди.\nҚонликўллик Абадан Сапарованинг соғлиғида муаммолар бор, оилавий шароити оғир. Шу боис Бердақ номидаги қорақалпоқ давлат университети кимё факультетида ўқиётган фарзандининг шартнома пулини тўлай олмаётир. Онанинг шу масалада амалий ёрдам сўраб қилган мурожаати ҳам эътиборсиз қолмади. Қонликўл тумани ҳокимлиги бу талабанинг шартнома пулини тўлаб берадиган бўлди.\nИчки ишлар вазирлиги мутасаддилари кўриб чиққан 60 та масаланинг аксарияти ички ишлар органларига ишга қайта тиклаш, суриштирув ва тергов, ички ишлар ходимларининг хатти-ҳаракатларидан норозилик каби масалалар ташкил қилгани учун ҳар бир мурожаат бўйича аниқ муддат ва масъуллар тайинланиб, назоратга олиниди. Соҳа ходимлари устидан келиб тушган ҳар бир шикоят бўйича хизмат текшируви тайинланди. Мурожаатлар асосида бир қатор шахсларнинг фуқаролик паспорти олиш билан боғлиқ масалалари ҳал қилиб берилди. Чимбойлик Элбрус Айтбаевнинг ҳам икки йиллик муаммосига шу ерда ечим топилиб, суд қарорига асосан олиб қўйилган ҳайдовчилик гувоҳномаси қайтариб берилди.\nШуманайлик Паруаз Мамутова эса Ички ишлар вазирлиги маъсулларига ўтган галги оммавий қабулда қилган мурожаатлари ижобий ҳал этилгани учун миннатдорчилик билдирди.


"САЙЛОВ ҚОНУНЧИЛИГИ ТАРFИБОТИ ОЙЛИГИ" O'zLiDeP: Янги Ўзбекистонни биргаликда қурамиз!\nЎзбекистон муҳим сиёсий жараён - Олий Мажлис Қонунчилик палатаси ва маҳаллий Кенгашлар сайлови арафасида турибди. Таъкидлаш керакки, сайловлар мамлакатда амалга оширилаётган демократик ислоҳотлар, яқин ва олис истиқбол учун белгилаб олинган стратегик вазифаларни амалга оширишда муҳим аҳамият касб этади.\n"Давлат ҳам, ислоҳотлар ҳам, аввало, инсонга хизмат қилиши керак". O'zLiDeP айни кунларда ана шу ғоя билан сиёсий майдонга чиқмоқда. Инсон манфаати, унинг ҳуқуқ ва эркинликлари, энг аввало, эркинлик шароитида рўёбга чиқади. Эркинлик, эркин ривожланиш инсоннинг салоҳияти, иқтидорини рўёбга чиқаришининг бош асосидир. Шу маънода партиянинг халқ билан бирга бўлиши, халқ дардини эшитиши ва муаммоларни биргаликда ҳал этиши, одамларнинг муаммосини ўз муаммоси, деб билган ҳолда тарғибот акцияларини ташкил этиши муҳим жараёнга айланди.\nO'zLiDeP Андижон вилоят ҳамда туман, шаҳар кенгашлари томонидан бу борада қатор сайловолди тарғибот тадбирлари ўтказилмоқда. Жумладан, партиянинг вилоят ва Андижон туман кенгашлари ҳамкорлигида Андижон тумани маданият ва истироҳат боғида "Янги Ўзбекистонни биргаликда қурамиз!" шиори остида тарғибот тадбири ўтказилди.\nТарғибот тадбирида партиянинг сайловолди дастурида белгиланаётган асосий ғоя ва вазифалар ҳақида иштирокчиларга маълумотлар берилди.\nТарғибот тадбири турли расмиятчиликлардан ҳоли, очиқ майдонда ўтказилди. Зеро, партия сайловолди тарғибот тадбирларини зерикарли, бир томонлама маъруза шаклида ташкил этиш амалиётидан воз кечиб, эркин мулоқот тарзида ўтказилишига алоҳида эътибор қаратмоқда..\nТадбирда сўз олганлар O'zLiDePнинг амалий ишлар партияси эканини таъкидладилар. Машҳур эстрада хонандаларининг чиқишлари эса иштирокчиларга кўтаринки ва байрамона кайфият улашди.\nЎзбекистон Либерал-демократик партиясининг бу каби тарғибот тадбирлари вилоятимизнинг барча туман ва шаҳарларида ўтказилади.\nO`zLiDeP Андижон вилоят Кенгаши матбуот котиби.\nШу рубрикадаги бошка янгиликлар: « ОҚ ОЛТИННИ ЁНFИНДАН АСРАЙЛИК! Мулоқотлар ижобий самаралар беради »


Жорий йилнинг 26 февралидан 8 март кунигача Туркманистонда ўтказилиши керак бўлган футзал бўйича Осиё Чемпионати коронавирус сабабли август ойига қолдирилганди.\nКўп ўтмай, Туркманистон Осиё чемпионатини ўтказа олмаслигини маълум қилгач, турнир Кувайтга кўчирилгани ва ноябрь ойида ўтказилиши ҳақида хабар берилганди. Аммо Кувайтдаги вазият туфайли турнир 2-13 декабрь кунларига ўтказилиши хабар қилинганди.\nОФК Кувайтдаги вазиятни ҳисобга олиб, охир-оқибат Осиё чемпионатини 2021 йилга қолдиришга қарор қилди. Турнир март ёки апрель ойида ўтказилиши белгиланади.\nШунингдек, Хитойда ўтиши лозим бўлган 23 ёшлилар ўртасидаги Осиё чемпионати ҳам Хитойнинг турнирни ўтказмаслик ҳақидаги қарори сабабли кейинги йилга қолдирилган. Мезбон номи тез орада маълум қилинади.\nМаълумот учун, Осиё чемпионатида футзал бўйича Ўзбекистон миллий жамоаси ҳам иштирок этади. Баҳодир Аҳмедов шогирдлари «C» гуруҳида Баҳрайн, Хитой ва Индонезия билан бир гуруҳдан жой олган. Осиёдан 5та жамоа жаҳон чемпионатига йўлланма олади.\nЭслатиб ўтамиз, бу йил Литвада ўтказилиши режалаштирилган футзал бўйича жаҳон чемпионати ҳам 2021 йилнинг сентябрь ойига кўчирилганди.\nФутзал бўйича Осиё чемпионати Қувайт давлатида 23 март – 3 апрель кунлари бўлиб ўтади


1,5 ёшли Умиджон Москвага жўнаб кетди (видео)\n16:58 / 23.10.2017\nKUN.UZ сайтида туғма юрак нуқсони билан туғилган 1,5 ёшли Умиджоннинг даволанишига бағишлаб хайрия акцияси ҳақида эълон қилинганди. Бола «Туғма юрак нуқсони. Ўпка артерияси арезияси. Очиқ артериал проток» касаллиги билан туғилган. Жарроҳлик амалиётини Ўзбекистонда ўтказишнинг имкони йўқлиги, шу сабабдан Умиджонни Россия пойтахти Москва шаҳрига, машҳур жарроҳ Лео Бокерия қўли остида даволаниш учун олиб боришмоқчи экани, даволаниш жараёнига 85 000 000 сўм маблағ талаб этилиши маълум қилинганди.\n22 октябрь куни Умиджон отаси билан бирга Москва шаҳрига учиб кетди. Отанинг билдиришича, нафақат Ўзбекистон, балки чет давлатларда истиқомат қилувчи ватандошлар ҳам ёрдам қўлини чўзишган. Маълум қилинишича, лозим бўладиган маблағнинг ярми банк пластик картасига тушириб берилган бўлса, жарроҳлик амалиёти, шифохона харажатлари учун талаб этиладиган тахминан 45 млн. сўмни фуқароларимиздан бири тўлиқ ўзи тўлаб берган.\n«Москвага етиб борганимиздан сўнг муолажаларни бошлаймиз, 2-3 кун тиббий таҳлилларни олишга керак экан. Шундан кейин жарроҳлик амалиёти ўтказилиши лозим. Деярли миллион аҳоли ёрдам берди. Ҳаммага тушунгани, ишонгани учун раҳмат. Аслида Лео Бокериянинг ёнига 29 август куни боришимиз керак эди, лекин имкониятимиз бўлмаган. Мана яхши инсонларнинг шарофати билан учиб кетмоқдамиз. Яна бир бора ёрдам қўлини чўзган барчага катта раҳмат. “Муборакнефтгаз” раҳбари, халқимизга, мусофирчиликда юриб, ёрдам берган ватандошларимиздан миннатдорман. Эргаш ака исмли инсонни алоҳида тилга олиб ўтишни хоҳлайман. Улар жуда катта ёрдам бердилар, аммо ўзларини таништиришни истамадилар. Шу кишига алоҳида раҳмат», - дейди Умиджоннинг отаси.\nKUN.UZ таҳририяти Умиджонга жарроҳлик амалиётидан муваффақиятли ўтиб, тезроқ соғайиб кетишни тилайди. Москва шаҳридан бола ва унинг отаси юртимизга яхши кайфиятда, эсон-омон қайтиб келишларини кутиб қоламиз.\nХайрия: Marcus gunn синдромидан азият чекаётган ватандошимизга ёрдам берайлик!\n12:39 / 20.07.2018\nМенингитдек оғир дард билан курашаётган Шодибек яхшилар кўмагига муҳтож\n23:54 / 19.07.2018\nБешикдалигидаёқ ўт азобини кўрган Муҳибилло мададга муҳтож


Ўзбекистон Туркманистон орқали Форс кўрфазига чиқмоқчи\nАйрим сиёсатшунослар Ўзбекистоннинг Туркманистон орқали Форс кўрфазига чиқиши истиқболига шубҳа билан қарамоқдалар.\nИслом Каримов Туркманистон президенти Гурбангули Бердимуҳаммедов билан Ашхободда бўлган учрашувда айтган бу таклифи, яъни Ўзбекистон-Туркманистон-Эрон-Уммон-Қатар ва Форс кўрфазининг бошқа мамлакатлари орқали ўтадиган транспорт йўлаги ташкил этиш лойиҳаси ҳақида сиёсатшунослар турли хил фикр билдирмоқдалар.\nЎзбекистон президенти Ислом Каримов Ашхободда қилган чиқишида бу лойиҳани истиқболли лойиҳа, деб атади:\n- Бу ўринда гап Ўзбекистон-Туркманистон-Эрон-Уммон-Қатар ва Форс кўрфазининг бошқа мамлакатлари орқали ўтадиган транспорт йўлагини ташкил этиш лойиҳасини ишлаб чиқиш ҳақида бормоқда. Бу масалани биз Туркманистон президенти билан муҳокама қилдик ва мен бу лойиҳа, бу йўлак мамлакатларимиз катта эҳтиёж сезаётган коммуникация йўналишлари, жаҳон бозорига чиқиш учун улкан имкониятлар яратиши мумкинлигини Туркманистон президенти тўлиқ маъқуллаганидан мамнунман, - деди Ислом Каримов 20 октябр куни Ашхободга қилган расмий ташрифи чоғида.\nЎзбекистон раҳбари, шунингдек, бу оддий лойиҳа эмаслигини, бундан бошқа мамлакатлар ҳам манфаат кўришини таъкидлаб ўтди. Ўз навбатида, Туркманистон президенти Гурбангули Бердимуҳаммедов бу лойиҳани ишлаб чиқиш учун вазирларига топшириқ берганини айтди.\nИслом Каримовнинг бу таклифи сиёсатшунослар орасида баҳс-мунозараларга сабаб бўлди. Чунки Ўзбекистоннинг Форс кўрфазига чиқиш орзуси неча йиллардан буён ушалмай келаётган армонларидан бири эди. Бундай таклиф Туркманистоннинг собиқ президенти Сапармурод Ниёзов ҳаётлиги давомида ҳам кўтарилган эди. Лекин 2002 йилги Ашхободда туркманбошига нисбатан суиқасд уюштирилганидан ва туркман томони бу суиқасд ташкилотчилари сифатида Ўзбекистонни айблаганидан ва бу воқеа ортидан Ўзбекистоннинг Ашхободдаги элчиси мамлакатдан чиқариб юборилганидан сўнг икки давлат ўртасидаги муносабатлар совуқлашган эди.\nСапармурод Ниёзовнинг вафотидан сўнг икки давлат ўртасидаги муносабатлар илиқлашди. Туркманистоннинг янги президенти Гурбангули Бердимуҳаммедов расмий ташриф билан Тошкентга келди. Ислом Каримов ўзининг жавоб ташрифида яна Форс кўрфазига чиқиш лойиҳасини ўртага ташлади.\nЎзбекистонлик сиёсатшунос Комрон Алиевнинг айтишича, бундай транспорт йўлагининг қурилиши Ўзбекистон учун муҳим аҳамиятга эга:\n- Агар бу лойиҳа амалга ошса, Ўзбекистон учун жуда қулай бўларди. Ҳозир Ўзбекистон ўз пахтасини Болтиқбўйи давлатлари портлари орқали экспортга чиқаради. Агар бу лойиҳа амалга ошиб, Покистоннинг Карачи ёки Эроннинг Бандар Аббос портига чиқиш имкони пайдо бўлса, иқтисодий жиҳатдан анча фойда олинган бўларди. Шунингдек, Ўзбекистонга кириб келадиган импорт товарларининг ҳам таннархи анча арзонга тушган бўларди, - дейди Комрон Алиев.\nБироқ яна бир ўзбекистонлик сиёсатшунос Малик Абдураззоқ бу лойиҳани истиқболи йўқ, деб ҳисоблайди. Сиёсатшунос бундай фикрга келишига сабаб бўлган омилларни келтиради:\n- Биринчидан, бозор деймиз, ўша Яқин шарқ мамлакатлари ҳудудида жойлашган бозорда қайси маҳсулотимизга талаб бор? Бу йўл очилса, пахта тўғрисида гап кетадиган бўлса, бу ўзини оқламайди. Чунки бошқа мамлакатлар ҳам бу ҳудудга пахтасини экспорт қилади. Бу мамлакатлар ҳудудида нуфузли текстил саноати йўқ.\nИккинчидан, нефт-газ маҳсулотининг ҳам истиқболи йўқ. Чунки бу ҳудудда жойлашган мамлакатлар нефт-газ заҳиралари бўйича Марказий Осиë мамлакатларини орқада қолдирган. Ҳозир газ маҳсулотига талабгор Европа мамлакатларида, жанубий Европада бўлса, ана шулар бизга стратегик ҳамкор бўлади. Бу бозор стратегик нуқтаи назардан қизиқ. Фақатгина океанга чиқишни эмас, океанга чиққандан кейин қаëққа қандай маҳсулот сотишни ўйлаш керак. Марказий Осиë мамлакатлари Япония эмас-ку машина, электротехника, информацион технология сотадиган. Бизларда асосан газ ва пахта. Буни тан олиш керак, дейди Малик Абдураззоқ.\nУчинчидан, сиёсатшуносга кўра, транспорт йўлагининг Эрон орқали ўтиши лойиҳада кўрсатилган. Ана шу биргина омил ҳам бу лойиҳанинг истиқболсиз, деб аташга сабаб бўлади:\n- Бунинг истиқболи йўқлигининг яна битта сабаби бор. Эроннинг тақдири тўғрисида баҳслар кўп. Ҳозирча Эрон бу ëпиқ мамлакат. Унга нисбатан санкциялар қўлланилган. Ўзбекистон ҳам, Туркманистон ҳам шу санкцияларга қўшилган. Чунки БМТнинг аъзоси.\nТўртинчидан, Форс кўрфазида жойлашган мамлакатларнинг бир-бирига қарама қаршилиги ҳам бор. Араб амирликлари бир томондан, иккинчи томондан Эрон ва ҳоказо. Шунинг учун қанақадир янги лойиҳа орқали уларни бирлаштиришни мен гумонсираяпман. Шунинг учун бу бозорнинг истиқболи йўқ, - дейди ўзбекистонлик сиёсатшунос Малик Абдураззоқ.\nТуркманистонлик жамиятшунос Аманмират Бугаев ҳам бу лойиҳанинг амалга ошишига шубҳа билан қарайди.\n- Аслида бу жуда хом лойиҳа. Бу ҳақда аввал кенгашиб ўйлаб кўриш керак эди. Менимча, икки давлат раҳбарлари учрашувида гуманитар ҳамкорликдан бошқа бирорта ҳам иқтисодий ҳужжат имзоланмади. Аслида бундай ҳужжатни вазирлар даражасида ҳам имзоласа бўларди. Бунга икки давлат раҳбарининг расмий учрашуви шарт эмас эди. Менимча, учрашув қуруқ бўлмаслиги учун бу лойиҳани шунчаки айтиб қўйишган бўлса керак. Ёки Россия президентининг Туркманистонга ташрифидан олдин, икки қўшни мамлакатлар раҳбарлари ўз позицияларини ўзаро келишиб олган бўлишлари ҳам мумкин, - дейди Ананмират Бугаев.


Тартарлардан янгиликлар: Шинжон (3-қисм) - Zamin.uz\nТартарлардан янгиликлар: Шинжон (3-қисм)\nБу сафар мен ўз машинамда саёҳат қилаётган эдим, лекин Хитойга кириш ўн беш йил аввалгидан қийинроқ бўлди. Кириш учун рухсатни ярим йил кутдим – уни фақатгина лицензияли Хитой сайёҳлик фирмаси бериши мумкин экан. Чегарада бизни телефон рақами менга аввалроқ жўнатилган гид кутиб олиши керак эди. Уйғур гидга хорижий рақамдан қўнғироқ қилиш ҳозирги шароитда мумкин эмас, бироқ Хитойнинг қатъий қонунларини ҳам айланиб ўтиш мумкин – агентлик менга чегарачилардан телефон сўраб туришни маслаҳат берди.\nХитой нефти ва газининг катта қисми айнан Шинжонда қазиб олинади, айнан мазкур ҳудуд орқали Россиядан Хитойга ёқилғи олиб келинади, бироқ энг асосийси, Шинжон “Бир камар ва бир йўл” лойиҳасида марказий боғловчи ҳалқа вазифасини ўтайди. Ушбу глобал инфратузилмавий ташаббус Хитой, Яқин Шарқ ва Европа бозорларини бир-бири билан боғлаши лозим. Шу туфайли қолоқ ҳудудга улкан маблағлар оқиб кела бошлади. Ўз ҳудудидаги йўл тармоғини Европа стандартларига мослаган Хитой қўшниларидаги қурилишни субсидиялашни бошлади – янги темир йўл Шинжонни Қирғизистон ва Ўзбекистон билан боғлаши кутилмоқда. Ҳозирча поездлар қатнамаяпти, лекин аввал мен ўтган йўлда яхшигина асфальт пайдо бўлибди.\nДовондаги бостирма ҳам энди йўқ. Янги қирғиз постида уйқусираган аскарнинг ўрнида замонавий қурол-яроғли бутун бошли отряд турибди. 2014 йилда чегара яқинида тўқнашув содир бўлган, чегарадан ўтган 11 нафар уйғур ва қирғизистонлик бир аскар ҳалок бўлган эди. Чегарабузарларда ўқотар қурол йўқ эди, лекин ҳар бирининг ёнидан Қуръон, компас, пичоқ, арқон ва кафан чиқди. Қирғиз ҳукумати ва Хитой комиссияси бу нарсалар туфайли ўлдирилганларни террорчи гуруҳ аъзоси деб топди, чегарада назоратни кучайтиришга қарор қилинди.\nХитой томонида фақатгина шлагбаум янги эди. Совуқ юзли аскар юзларимизни телефонда суратга олди ва паспорт рақамларимизни компьютерга киритди. Эллик метр нарида кейинги тўсиқда бешта ҳарбий машинамизни синчиклаб текширди. Улар яна паспортларимизни текширишди ва яна бизни суратга олишди. Кейинги йигирма дақиқада биз учта ўтиш пунктидан ва камида ўнта видеокамерадан ўтдик. Навбатдаги тўсиқда оқ қўлқопли қўриқчи бизни автоматик дарвозали улкан замонавий бинога жўнатди. Унинг ичи сканер ва рентгенлар билан тўла экан – янги, ялтироқ, худди тиббий жиҳозларга ўхшайди.\nГид – спорт либоси кийган семиз уйғур шу ерда кутиб турган экан. У айбдорона табассум билан текширув шунчаки бошланғич эканини тушунтирди – биз ҳар бири икки одимдан тўрт одимгача бўлган уч босқичли назоратдан ўтишимиз керак экан. Аввалига чегарачилар телефонларимизни текшириб, бетараф ҳудудда олинган суратларни ўчиришди. Кейин юкларимиз рентгендан ўтди. Китоблар ва қайдлар алоҳида текширилди, айниқса, Ҳиндистон ва Покистон ўртасидаги чегаралашга бағишланган “Озодлик ва ярим тун” номли китоб алоҳида шубҳага сабаб бўлди. Текширувчилар рация орқали бошлиқлари билан боғланиб, “озодлик” сўзи мусодара учун асос бўла олмаслигини аниқлаштириб олишди.\nКейин машинани рентген учун боксга киритишди. Тасвирлар шу жойнинг ўзида эмас, бир ярим минг километр нарида – Урумчидаги таҳлил марказида кўриб чиқилиши туфайли жавобни бир соат кутишимизга тўғри келди. Ҳар сафар рентген нурланиши кучи туфайли боксда радиацион хавфсизлик белгиси ёнар ва сирена узоқ чийиллар, бироқ ҳеч ким бунга эътибор бермас эди.\nБожхона текширувидан кейин ҳарбийларнинг текшируви бошланди – формали одамлар барча компьютерларга видеофайллар, фотосуратлар, алоқалар рўйхати ва матнларни сканирлайдиган махсус мосламани тақишди. Улар хариталарни, кишиларни ва исмларни қидиришар эди. Менинг эски ноутбукимга Mobile Hunter деб ёзилган мосламани тақиб бўлмади, шунинг учун расмларни битталаб кўриб чиқишди. Мен эски уйғур танишларимнинг расмлари чиқиб қолишдан хавотир олдим, бироқ аскарлар уқувсиз бўлгани учун на уларни, на Тибет ҳақидаги фотоархивни топа олишди. Мен қўрқиб кетгандим – Хитойга саёҳатларим давомида ҳеч қачон бундай текширувга дуч келмаганман.\nЁнимизда текширувдан ўтаётган сайёҳларнинг телефонига ҳарбийлар JingWang Weishi деб аталувчи, Шинжонда мусулмонларни таъқиб қилиш учун ишлатиладиган махсус иловани ўрнатишди. JingWang полицияга қурилманинг идентификаторини, унинг модели ва эгасининг рақамини узатади, пировардида келиб тушаётган барча маълумот мониторинг қилинади ва давлатнинг нуқтаи назарида хавфли ҳисобланувчи контент аниқланади. Мен бу илова ҳақида аввал эшитгандим, бироқ шунчаки миш-миш деб ўйлагандим. Чегарадан беш соат кейин бу иловани ўрнатиш яқиндан бошлаб Шинжондаги барча уйғурлар учун мажбурий бўлганидан хабар топдим. Ўзимнинг телефонимни эса яширишга муваффақ бўлдим.\nҲарбийлар текширувидан кейин 140 километр нарида паспорт назоратидан ўтишимиз кераклигини айтишди.\nЙўлни таниб бўлмас эди – ажойиб янги шоссе тоннелларга мунтазам шўнғир ва дарёларни Осиёда аввал ҳеч кўрилмаган кўприқлар орқали кесиб ўтар эди. Қизиғи, йўлда деярли ҳаракат йўқ эди, фақатгина бир жойда машинани кутилмаганда туялар – Ипак йўлида юрган икки ўркачли жониворларнинг авлодлари ўраб олди. Улар “Юлдузлар жанги”даги роботларга ўхшаб машинанинг тепасида бироз тургач, металл тўсиқлардан осонгина ўтиб, саҳро томон чопиб кетди.\nБир неча километрдан кейин ҳар сафар ҳаракатланиш камералар томонидан қайд этиларди. Уларнинг кўзи битта, лекин кўпинча уч-бешталаб ўрнатилган эди. Камералар нафақат машиналарнинг рақамини, ҳайдовчиларнинг юзини ҳам қайд этар эди. Кечқурунлари объективларнинг устида қарши томондан келадиган машинанинг чироғидан ҳам баттар кўр қиладиган прожекторлар ёнарди. Навбатдаги назоратдан ўтар эканман, йўл кўра олиш учун кўзларимни қўлим билан тўсдим. Бу ҳаракатим эътиборсиз қолмади – ўша заҳотиёқ тўртта камеранинг бари ёрқин бўлиб ёнди.\nҲар 20-30 километрда оғир пўлат шлагбаумли ва танкни тўхтатишга қодир тўсиқли блогпостлар ўрнатилган. Уйғур автобусларининг йўловчилари турникетлар олдида тизилишиб олган, юзни сканер қиладиган бўлмага, кейин эса сканерлаш натижаси пластик идентификация карточкаси билан солиштириладиган дарчага боришар эди. Кўпчиликдан мобил телефонини Mobile Hunterга улаш ёки шунчаки паролини киритиб, полициячига бериш сўралар эди. Одамлар одатга биноан узун навбатга тизилган, бундан постларнинг ҳар бирида уларнинг тепасидан камералар кузатар эди. Мен энди фақатгина кексалар соқол қўяётганини сездим.\n15-07-2019, 12:15, Дунё\nХитой қамоққа ташлаган 1 млн мусулмон бахтли яшаяптими? (видео)\n2-07-2019, 20:00, Дунё\n25-02-2019, 00:03, Дунё


Ҳурматли раис Нажот Шамим Хон хонимлари! Ҳурматли Олий комиссар Мишель Бачелет хонимлари! Хонимлар ва жаноблар!\nБугун Ўзбекистон Инсон ҳуқуқлари бўйича кенгаш аъзоси сифатида ушбу учрашувда биринчи мартаиштирок этмоқда.\nДругие материалы в этой категории: « Бир савол сўрасам: Намозда эсноқ келса, нима қилиш керак?\tЭнг гўзал ғазал шарҳи »


Халқаро инспекторларнинг Шимолий Кореядан чиқариб юборилиши ядро қуролини тарқатмаслик тўғрисидаги шартноманинг яққол бузилишидир.\n26 июн 2022, Тошкент вақти: 15:37\nБу ҳақда БМТнинг Атом энергияси бўйича халқаро агентлиги вакили Мелисса Флеминг баён қилди. Унинг таъкидлашича, эндиликда Пхеньян ядро реакторини қайта ишга солиб ҳеч қандай тўсиқларсиз плутоний ишлаб чиқаришни йўлга қўйиши мумкин.\nШимолий Кореядан чиқариб юборилган БМТнинг икки инспектори бугун эрталаб Пекинга келдилар. Ҳар икки инспектор ҳам журналистлар билан учрашувдан бош тортди. Улардан бирининг яқин орада БМТ Атом энергияси бўйича халқаро агентлиги қароргоҳи жойлашган Венага келиши кутилмоқда.\nАҚШ расмийларига кўра, иқтисодий жазо чоралари билан Шимолий Кореяни ядро дастуридан воз кечтирса бўлади. Жанубий Корея эса Пхеньян билан музокара бошлаш зарурлигини айтмоқда.